
REPARTIMENT 
PERSONATJES ACTORS 

MUNDÀ D. a Concepció Llorente. 

GAETANA .... » María Morera. 

JON. ...... D. Pere Codina. 

J HIPÒLIT » Miquel Rojas. 

BERNABÉ » August Barbosa. 

SENYOR QUEROL. » Iscle Soler. 

£■ TOMÀS » Vicents Daroqui. 

^ PAU TRITS. ...» Joan Domènech. 
^ HEREU FIGUERAS. » Jaume Virgili. 
v TRUMFOS » Enrich Vinyals. 

GRAN » Agustí Antiga. 

GENT DEL POBLE! HOMES Y DOXAS 

Direcció artística: D. Miquel Rojas 

Època: la present en un pobtet català. 



Acte primer 



Sala en la planta baixa, no gayre gran, d' un modest hos- 
tal de poblet. Al mitj una porta que conduheix à la habita- 
ció-entrada, vejentse al fons d' aquesta '1 portal forà. Duas 
portas à cada banda de la escena: en la segona de la dreta 
comensan los grahons que conduheixen à las cambras de 
dalt. Es al matí. 



ESCENA PRIMERA 

La GAETANA y V HIPÒLIT. Un cop alsat lo teló la Gaeta- 
na vindrà de dalt. L 1 Hipòlit després se presentarà per 
la primera porta de la esquerra. 



gaetana, cridant. 
Hipòlit! (Paura.) Encara no està això? Cúyta, 
home, cúyta. 

HIPÒLIT 

Ja tot està à punt: fins hi he acostat las cadiras. 

GAETANA 

Donchs ajusta ben be la porta. No hi ha necessi- 
tat de que ningú se n' enteri. 

HIPÒLIT 

Si ningú ho sab, cóm s' hi ficaran? 

GAETAXA 

Ja me 'n cuydaré jo. Y tú no hi tens d' entrar per 
res: ja ho sabs. Y ara te 'n vas cap à la estació, que 
ja deu ser Y hora. 

HIPÒLIT 

Es massa aviat, dona. Pel cap més baix n' hi ha... 
per més de tres quarts encara. 

GAETANA 

D' aquí à la estació ja hi estaràs quissablo, y se- 
ria una vergonya que '1 Bernabé no hi trobés à nin- 
gú de casa. 

HIPÒLIT 

Hi haurà molta de gent à la estació: jo 'm penso 
que fins picaran de mans quan el vejin. Els xim- 
ples! 

GAETAXA 

Me sab un greu que avuy se jugui en aquesta ca- 
sa! Ves qué dirà ton germà! 

HIPÒLIT 

Deu vos el torni! Com si '1 Bernabé no ho sàpi- 
gues que sempre s 1 hi ha -jugat per la fira! Si ja ve 
del temps del pare, que prou que ho sabeu, dona! 

GAETANA 

Però jo cada any m' hi barallava: que Deu 1' haji 
perdonat. 

HIPÒLIT 

Vaja, Vaja, que tantas camàndulas! Vos lo que vo- 
leu son cuartos, que ja ho sé jo. (Tot prenent lo ta- 

pabocas per andrsen.) Ves si vos no ho volgués- 
seu si s' hi jugaria! 

GAETANA 

Calla, mala llengua, que Deu prou 't castigarà. 

HIPÒLIT 

Y endemés, sabeu, que si al Bernabé no li agrada 
que ho deixi. Pel temps que s' hi te d* estar! 

(Anant poch d poch cap d la porta forana./ 

gaetana, renyant. 
Ves cap à la estació, ves. 

HIPÒLIT 

Es que ja ho sabeu que aquí no li vuy; y si s* ho- 
ha ficat al cap de quedar se... 

gaetana, cridant més. 
Que te 'n vajis dich. 

hipólit, surt rondinant. 
Malviatje!... La mala bruixa!... 

gaetana, apart. 
Prou que m' ho penso que 'm voldrías veure morta ► 



ESCENA II 

GAETANA y MUNDÀ que ve de la porta del mitj de la 
banda esquerra. Lo SENYOR QUEROL després. 



MUNDÀ 

Una carta. Ab una mica més me la veu Y Hipólit- 

GAETANA 

No vuy que n' obri cap ell. De qui deu ser? 

MUNDÀ 

Oh... 

GAETAXA 

Sinó que sigui del Bernabé que digués que no 
arriba... 

MUNDÀ 

Si que la hauríam feta bona! Donchs y la missa? 

GAETAXA 

Ay! No rigas, no rigas. 

SENYOR QUEROL 

Deu vos do bon dia. 

GAETANA 

Bon dia tinga. Ay! El senyor Querol! 

SENYOR QUEROL 

Jo com cada any en un dia com aquest: ja ho sa- 
beu, mestressa. 

GAETANA 

Fa una estona que ho estava pensant: ja veuràs 
com totseguit serà aquí '1 senyor Querol. 

SENYOR QUEROL 

Com que ja hi venia en vida de Vostre marit. Sinó 

que alashoras me 'n tornava carregat com un burro, 

y aquets derrers anys... 
i 

GAETANA 

Qué s' hi farà! 

SENYOR QUEROL, Ó Míinda. 

Y tú qué m' hi dius? 

MUNDÀ 

Be, y vostè? 

SENYOR QUEROL 

Quan te casas? 

MUXDA 

Quan Deuvulga. 

GAETANA 

Que voldrà pendre alguna cosa? 

SENYOR QUEROL 

No vuy pas res. Que ja hi ha gent à dintre? 

GAETANA 

Vostè es el primer que ha arribat. 

* SENYOR QUEROL 

Donchs què fan? No va pas be això, mestressa. 

(Mirant í hora.) 

GAETAXA 

Què li diré jo! Prou que aniran venint. 

SENYOR QUEROL 

Es que després tot son pressas per tornar à casa. 

GAETAXA 

Escolti: que 'ns voldria fer el favor de llegirnos 
aquesta carta? 

senyor querol, la pren y V obra. 
Prou, dona. 

GAETANA 

V hem rebuda ara mateix, y... 

SENYOR QUEROL 

Donchs y aquesta, que no sab Jlegir? 

MUNDÀ 

Una iniqueta: no gayre. 

GAETANA 

Cà! Gens. No n' hi van ensenyar. Son pare era 
un beneyt, y sa mare.-. Deu P haji perdonada. Ayl 
Digui, digui. 

SENYOR QUEROL, llegint. 

«Estimada mare...» 

GAETANA 

Del Bernabé! 

SENYOR QUEROL 

«Arribaré ab el tren de quarts de deu, perquè es 

més barato.» 

■» 

GAETANA 

Ja 'ns ho pensa vam. 

SENYOR QUEROL 

«Diguéuli totseguit al senyor rector que aixís 
com la missa tenia de ser de duro, com li vaig es- 
criure '1 dijous, que m* ho he rumiat, y que no vuy 
que hi fassi tant de gasto, perquè surti mes barato, 
y que no hi fa res que no hi haji tants ciris encesos. 
També os faig à saber, mare, que vindran ab mi dos 
companys del barco. Y també us faig à saber que 
P un es aquell company que 'm va salvar la vida 
perquè '1 conegueu.» 

GAETANA 

Ay que me 'n alegro que 'l'porti! Es una carta del 
altre fill que tinch y que P estem esperant! 

SENYOR QUEROL 

Sí, sí, ja ho Veig. 

GAETANA 

Y que no diu res més? 

SENYOR QUEROL 

Sí. «Sobretot correu desseguida à trobar al se- 
nyor rector, mare, y que la digui de duas pessetas. 
Espressions al germà y à la cosina de vostre fill es- 
timat. Bernabé.» 

gaetana, d la Mundà. 
Ves qui '1 torna à trobar al senyor rector! Jo no 
tinch cara. Oh, y à aquestas horas! (Lo senyor 
Querol li torna la carta.) Ay, gracias, gracias, se- 
nyor Querol! 

MUNDÀ 

Oh! Y à la primera carta que volia que la missa 
fos de rich, y ab forsas guarniments, encara que hi 
hagués d' esmersar un paper de plata. 

GAETANA 

Afiguris que '1 meu fill, qu' es mariner, se negava 
aquest estiu, allà, pels Estats Units, y '1 pobret va 
fer una prometensa. 

SENYOR QUEROL 

Sí, d' una missa. 

(Impacient pel joch.) 

MUNDÀ 

Oh! D' una missa cara, com d' uns funerals de se- 
nyor, y à cada carta qu' envia la va aprimant, apri- 
mant, que ja no 'n queda res de bo. 

GAETANA 

Per xó si, dona. 

SENYOR QUEROL 

Noya, devant de Deu tant se val d' una manera 

com d' una altra. Deu vol lo cor de las personas, 
sabs? Però qué hem de fer? No ve ningú, mestressa! 

GAETANA. 

Els uns deuhen ser à la estació a rebre '1 meu fill. 
Com que tothom se va enterar de que s' ofegava. 



ESCENA III 

GAETANA, MUNDÀ, SENYOR QUEROL, 1' HEREU 
FIGUERAS y '1 GRAN 

hereu figueras, sense entrar d la escena. 
Ave Maria... 

GAETANA 

Sens pecat fou concebuda. 

MUNDÀ 

Ja hi vaig. 

(Va cap d la porta.) 

hereu figueras, picant ab la vara. 
Que no. hi ha ningú? 

SENYOR QUEROL 

Si es T Hereu Figueras! (Anant cap d rt ell.) 
Donchs qué hem de fer? 

hereu figueras, entrant seguit del Gran. 

Vatualisto! El senyor Querol! 

SENYOR QUEROL 

Y qu' he vingut ab unas dents més esmoladas, 
que 'Is arriareu tots. 

(U Hereu Figueras li fa senyas pera que no "n 
parli devant del seu fill.) 

HEREU FIGUERAS 

Qué m' hi diuhen del meu fill? N' hi ha un bon 
tros, eh! Y això que fins al altre any no entra à la 
quinta. 

SENYOR QUEROL 

Donchs si heu de treure d' aquí 'Is diners, ja pot 
pendre '1 xopo. 

HEREU FIGUERAS 

Gran, vésten pel poble, sents? Aquí tens quatre 
pessetas, y en fentse fosch m' esperas al hostal de 
baix. 

GRAN 

Es que la mare m' ha dit que m' estès ab vos. 

HEREU FIGUERAS 

Ta mare que 's cuydi d' ella. Te: duas pessetas 
més, y firat, y ves à ballar. Y... fes lo que vulgas 
fins al vespre. 

gran- 
Es que la mare 's pensa que aquí hi veniu à fer 
las cartas. 

HEREU FIGUERAS 

Au! Com una reira!... Y à campàrtela! (Amenas- 
sa al fill, que fuig corrents. Lo senyor Querol 
riu,) N' hi ha un tip de las donas: mireu que si un 
no s' hi cuadrava!... 

(Tota aquesta escena la Gaetana y la Mundà 
trastejan, enrahonan ell as ab ellas, entrant y 
sortint de la cuyna per la porta segona de la 
esquerra.) 

ESCENA IV 

MUNDÀ, GAETANA, SENYOR QUEROL, HEREU 
FIGUERAS y '1 TRUMFOS, que entra depressa. 

TRUMFOS 

Ja 'm penso qu' he trobat la casa. Per hont se 
passa? 

GAETANA 

Hont voleu anar? 

TRUMFOS 

Potser si que m' erro. 

gaetaxa, senyalantlí la segona porta de la 

esquerra. 
Allà hi ha '1 menjador: si voleu esmorzar... 

TRUMFOS 

No es això. Ja os ho diré... No es aquí que 's 
juga? 

GAETANA 

Mireu. (Senyalantll•ls altres dos homes.) Aquest 
any y prou. (Apart.) 

SENYOR QUEROL 

Aviat ens hi posarem: esperéuvos. 

TRUMFOS 

Quan vulgan. Ara he baixat del carril. Quina 
gentada! Ningú estava per mi. 

GAETANA 

Ja ha arribat el Bernabé! (Al senyor Querol.) Es 
allí, com cada any. Quan vulguin anarhi... 

SENYOR QUEROL 

Ara jo soch V amo! 

mundà, que ve del menjador. 
Ja venen! Ja venen! 

GAETANA 

El fill del meu cor! 
(S } allunyem las donas cap d la porta forana.) 

TRUMFOS 

Qué 'Is hi passa à n* aquestas donas? 

SENYOR QUEROL 

Ja sabeu que aquí s' hi juga fort, eh? (Tot anant 
cap d la primera porta de la esquerra.) 

TRUMFOS 

Ja veureu: à mi 'm diuhen el Trumfos; ab això 
espavilarse. 



ESCENA V 

MUNDÀ, GAETANA, SENYOR QUEROL, HEREU FIGUE- 
RAS, TRUMFOS, y JON, HIPÒLIT, BERNABÉ, PAU 
TRITS, TOMÀS y altres homes y algunas donas. Part 
de la gent no arribarà à entrar à la escena. Alguns dels 
homes 8' acostaran totseguit als tres jugadors, y ab ells, 
indiferents à lo que passa, 's ficaran à la sala de joch, 
ajustant las portas. Després d' un grupo d' homes entra- 
rà à la escena en Tomàs. 



TOMÀS 

Ja es aquí '1 Bernabé! Deixéulo passar vosaltres. 

2 

BERXABÉ 

Ja som à casa. Mare de Deu, quinas ganas que 'n 
tenia! 

gaetana, entrant. 
Jo vuy estar à la vora del meu fill. (Perquè la 
gent la priva.) 

BERNABÉ 

Sí, mare, sí. Ben à la vora. (Abrassantla.) No 
ho sabeu pas com us anyorava! 

GAETANA 

Embusterot! Teniu: es el menut de casa, y ja es 
tot un home! 

berxabé, per la Mundà. 

Y mirat aquella! Cada vegada 't t or nas més maca! 

MUXDA 

Jo 'm pensava que ja no 'ns diríam res jo y tu. 

BERXABÉ 

Tens rahó, noya. Li vaig prometre que li escriu- 
ria, y, malviatje, '1 tinter me va caure à mar. Jon! 
Hont es el Jon! 

jox 
Soch aquí. 

BERXABÉ 

Sempre 't quedas enderrera, home! 

GAETANA 

Y qu' ets guapot, Bernabé! Y qu' ets aixerit! (Tor- 
nantlo d abrassar.) 

BERNABÉ 

Abrasséume, sí, mare, sí; ben fort, vatúa. 

OAETA.VA 

Fill meu! 

BERNABÉ 

Ah! Escolteu, mare. Y V Hipòlit. Y la Mundà. Y 
tothom. Aquest... (Buscant d n" en Jon.) Hont ets? 
Vïnam aqui. (Estirantlo pel br as perquè s' amaga 
derrera de la gent.) Miréusel be tothom: aquest 
me va salvar de la mort. Ja me 'n anava à ions, 
mare. 

GAETANA 

Ay, es aquest el mariner? (Corrent y abrassant- 
lo.) Donchs vina, fill meu, vina. 

MUNDÀ 

Donchs va ser vostè? 

JON 

Sí, jo. (Anantla d abrassar.) 

hïpólit, apart, 
Macatxo! 

TOMÀS Y ALTRES 

No. A n' ella no! (Rihent.) 

JON 

Es que també se n' alegra. (No la ha abrassada./ 

mundà, rihent. 
Forsa, per xó. 

CxAETANA 

Donchs jo fins li vuy fer un petó. Te. (Fentli.) 
Ay, ay! 

hïpólit, apart. 
Quinas cosas la mare! 

berxabé, per en Jon. 
Miréusel cóm s' ha quedat V estaquirot. 

hipólit, d Gaetana. 
Vaja, que sembleu boja. 

Tox, d Hipòlit. 
Y per qué ho dius això? 

HIPÒLIT 

Perquè sí. (Ab despreci per en Jon.) 

gaetana, d rt en Jon. 
No t' has agraviat pas? Eh? 

Tox, molt serio. 
No. Gens. 

GAETAXA 

Afigurat que t' ha besat ta mare. 

jox, apart. 
Sí, sí; la mare. 

tomas, d Bernabé. 
Bona arribada, noy. (Donantli la md. Altres 
també hi encaixan, igualment que ab Jon y al- 
guns, pochs, ab en Pau Trits.) 

pau trits, d n y en Jon, rihent. 
Ves ab conte, que 't sortirà una pansa. 

TOX 
Bèstia! (En Trits riu.) Que no vuy que rigas. 
(Donantli una empenta que 7 tira sobre en To- 
màs.) 

TOMÀS 

Tu deus ser V altre mariner? 

PAU TRITS 

Ell mateix: soch en Pau Trits. 

BERXABÉ 

Sí, noys, sí. (Als del poble,) Jo us ho agraheixo. 
Estich més content de ser à casa! 

TOMÀS Y ALTRES 

Es clar! 

BERXABÉ 

Es que vosaltres no us ho penseu que va ser allò 
d' haver perdut totas las esperansas; y no veure 
més que aygua y cel. Oh, y encara no gayre, per- 
què la boyra era molt espessa. No, Jon? 

jox 
Oy tal! 

BERXABÉ 

Veyéu si ho era, que teníam las rocas als nassos, 
y no las véyam à las remalehidas. 
(Entretant la Gaetana y ta Mundà aniran portant 

de la cuyna ampollas de mistela y vin-blanch, 

gots, y borregos.) 

müxda, al Hipòlit, tot passant. 
No sé perquè no 'ns ajudas. 

HIPÒLIT 

Sí; ara hi corro. (V Hipòlit està assegut en lloch 
molt visible, fent un cigarret y fumantlo. En Jon 
ó la banda oposada d' ell, molt serio.) 

BERXABÉ 

Ja se 'n passan, ja, de tribulacions. 

TOMÀS 

Y per qué no fugíau d' aquellas rocas? 

BERNABÉ 

Escoltéusel à n* aquest sabi, noys. Jon, aprèn. 
Que perquè no fugíam de las rocas! 

GAETANA 

Vaja, Bernabé, y tothom que hi sigui. Bebéu una 
mica; refresqueu perquè ha arribat lo meu fil. 

BERNABÉ 

Sí, mare, sí; que ho celebri tothom. Malviatje! 

GAETANA 

Jo 't poso à tu, Bernabé. (Abocantli vi.) 

BERNABÉ 

- Bo, bo! Qué feu, mare? 

GAETANA 

Ara va pels mariners. 

PATI TRITS 

Déumen à mi. Vinga. 

GAETANA 

No, que aquest va pel... pel... 

BERNABÉ 

Pel Jon, mare. Ple, ple! Jon! Te, home; y espavi- 
lat, com jo. Mundà! Borregos aquí. (Ella s' hi acos- 
ta.) Un bon grapat, malviatje! 

JON 

Qracias, gracias. (Perquè no ri 1 hi posi més.) 

BERNABÉ 

Val més beure mistela que aygua salada, com- 
panys. No la heu tastada may vosaltres, no; jo sí 
que me n' he fet uns panxons!... 

mundà, donantne un got al Hipòlit. 
Te tu. 

HIPÒLIT 

Sí; fes saragata ab tothom. Apa, apa; aprofítaten. 

MUNDÀ 

No m' amohinis. (Apartúntsen.) 

BERNABÉ 

Veureu. El Sant Cusé va embestir aquellas roco- 
tas, y 's va esgavellar com un cistell. Y res, que ja 
tots som ó F aygua. Y campi qui puga. Jo vaig pro- 
metre una missa al meu poble si ho contava. Y, fi- 
llets de Deu! Passada una estona de brassejar y fer 
capgirells entre aquellas onadas tant revessas, ja 
no puch més. Y comenso à engolir aygua y à anàr- 
men à fons, quan sento que m' arrapan pels cabells 
y 'm treuhen amunt. Mes peguem contra'ls esculls. 

Y me li escapo. Sinó qu' ell me torna à engrapar. 

Y alashoras jo que perdo '1 mon de vista, y, miréu- 
se, després me vaig trobar que 'm secava à la sorra. 

PAU TRITS 

Y no 'n vas treure poca d' aygua quan te vàrem 
penjar cap-per-vall. Si semblavas una canal! 

(Mentrestant Jon carrega la pipa.) 

BERNABÉ 

N' hi ha que diuhen qu* es una bestiesa això de 
fer dir una missa. (S J hi acosta V Hipòlit.) Perquè 
diuhen que si estava de Deu que 'ns ofeguéssim 
ens hauríam ofegat de totas passadas. 

HIPÒLIT 

Això mateix. La planeta de cada hu. Ves si la 
hauria feta dir jo la missa! 

GAETAXA 

No 1' escoltis à n' aquest, qu' es un heretje. 

HIPÒLIT 

Y no pas per estalviar els cuartos, no. Perquè jo 
dich que més hauria valgut que 'Is diners de la mis- 
sa 'Is haguessis donat à n' aquest minyó, que va ser 
qui 't va pescar. Qué m' hi diheu, company! (AJon.) 

jox 
Qué 't dich? Que no. 

HIPÒLIT 

Cóm s' entén que no? 

jox 
J Perquè jo no li hauria volgut ni una malla al Ber- 
nabé. (Riu Hipòlit.) Per qui m' haurà pres à n' à mi? 
Ni d' ell ni de ningú, encara que m' hagués tingut 
de morir de misèria. 

berxabé, al Hipòlit. 
Ja ho veus, home. 

HIPÒLIT 

Los diners sempre venen be. Qué 'm dirà aquest 
home! 

jox 
Això serà tú, que à mi nó. (Riu Hipòlit.) Que à 
mi nó, 't torno à dir. Y ja trobo, minyó, que rius 
massa. 

HIPÒLIT 

Ay macatxo! (Anóntsen lluny.) 

GAETANA 

Hipòlit, fill! 



*v 

BERXABÉ, d JOtl. 

No 'n fassis cas. 

HIPÒLIT 

Es que soch à casa meva jo. Y rich perquè 'm do- 
na la gana. (AJon.) Ho tens entès, tú? Y si no 
t' agrada '1 tracte, ja pots... (Fent indicació de que 
se J n va/i.) 

(En Tomds y ai tres V han fet callar,) 

bernabé, als altres. 
Sempre bestiota. 

GAETAXA 

Ay, Hipòlit! Sembla mentida que en un dia com 
avuy... 

BERNABÉ 

Va ja prou, mare! 

hipólit, per Jo n. 
Quin roncar! Potser si que 's pensava... 

TOMÀS Y ALTRES 

Déixaho corre, home! (Emportdntsel cap d la 
segona porta de la esquerra ab la Mundà y altra 
gent.) 

BERXABÉ 

Vaja, anem à missa nosaltres. Anem, Jon! 

GAETANA 

La Mundà y jo 'ns quedem, que hi ha massa trà- 
fech. 
(En Tomds y altres homes i or nan del menjador.) 

TOMÀS 

Quin geni! Es dolent! 

BERXABÉ 

Anem, que farem tart. 

(Surten tots plegats per la porta del fons.) 



ESCENA VI 
GAETANA y MUNDÀ. Després HIPÒLIT 

gaetaxa, cridantla. 
Mundà! Mundà! 

MUXDA 

Tia! (Ve de la segona porta esquerra.) 

GAETAXA 

Hont es aquest boig? 

MUXDA 

Es aquí que rondina. 

GAETAXA 

No més obra la boca per darme pena. No sé pas 
à qui surt. 

hipólit, tornant. 
Vos ho direu à qui surto. 

GAETAXA 

Be, que no te V estimas al teu germà, desgraciat? 
Que no ets agrahit tu? Digas! 

HIPÒLIT 

No m' agradan gorreros à n' à mi; y à n* aquest 
mariner massa que V entench jo. Com al Bernabé, 
veyéu. Sinó que, rehira!... (Per ta Mundà.) 

mundà, apart. 
Sempre aixis. Quin patir! 

GAETANA 

Be, qué vols dir? qué V ha fet el teu germà? 

HIPÒLIT 

Jo ja m' entench. Y no se 'n enriuràn de mi, que 
ja vigilo. 

MUNDÀ 

Deixéulo! 

GAETANA 

Ves; vésten del meu devant, que 'm fas caure la 
cara de vergonya. 

MUNDÀ 

Tia, demanan. 

HIPÒLIT 

Y '1 cas que 'n faig jo de vos. 

GAETANA 

Ay Senyor! Senyor! Quina desgracia la meva! 
(Sortint pel mitj y cap a la esquerra.) 

HIPÒLIT 

Y tu no m' enganyaràs, no, ab aquest posat de m 
gata-moixa. 

MUNDÀ 

Be, qué tens? De qué te las heus? 

HIPÒLIT 

Y '1 Bernabé y aqueixos mariners ja cal que to- 
quin soleta demà mateix, ó 't juro que 'm coneixeràs 
si encara no *m coneixes. 

MUNDÀ 

Pero qué hi puch fer jo? Qué soch jo en aquesta 
casa? Tu qu' ets 1' hereu! Ves qué m' esplicas à mi! 
Arreglat ab ta mare. 

HIPÒLIT 

Hipòcrita! Sí, sí, hipòcrita! Y bandarrot; y més 
que bandarrot! 

MUNDÀ 

Y quina paciència que s' ha de tenir ab aquest 
home! 

HIPÒLIT 

Y vejas de bojejar com V altra vegada ab el Ber- 
nabé, ó ab aquestos marinerots que 'ns han caygut 
à sobre, y que 't juro que Is tinch atravessats! (Ella 
fa un moviment cT espatllas.) Perquè 't faré un 
cap nou, com hi ha redeu! 

MUNDÀ 

Mireu qu' es prou! Y quin dret hi tens tu ab mi,, 
veyàm? 

HIPÒLIT 

Y encara gosa à parlar la arrastrada! Tots que 'Is 
hi tinch, tots; ja ho sabs tu. 

MUNDÀ 

Donchs per qué no 't casas ab mi d' una vegada? 

HIPÒLIT 

Això voldrías: per férmelas dur ben llargas! 

MUNDÀ 

Sí, ja m' ho donaràs entenent: perquè las altras 
te treurían els ulls. Pero jo t' asseguro que això 's 
te d' acabar. Y mirat: ho contem à la tia y 'ns casem, 
totseguit, ó 'm casaré ab el primer que 's presenti. 

HIPÒLIT 

Que tu 't casaràs ab un altre? (Ananthi rabiós.) 

MUNDÀ 

O fugiré ab qui 'm vulga. Sí, sí: jo no vuy seguir 
<f aquesta manera. 

HIPÒLIT 

Tórnaho à dii ! Vejàm si gosas! 



ESCENA VII 

MUNDÀ, HIPÒLIT, SENYOR QUEROL que surt de la sala 
del joch butxaquejant. 

MUNDÀ 

. Mirat qui ve, tabalot. 

senyor querol, apart. 
Qué s 1 hi ha de fer! 

MUNDÀ 

Que 1' han escurat, senyor Querol? 

SENYOR QUEROL 

Sí, filla. Però no hi fa res, no. Es un tal Trum- 
fos, que no sabem d' hont surt. Sinó que ja torno, 
ja torno. (Surt pel mitj.) 

HIPÒLIT 

Ab això, ja sabs lo que t' he dit. Arréglaho com 
vulguis, demà vuy foraà tothom. (Anant cap al 
joch.) 

MUNDÀ 

Hont vas, hont vas? 

HIPOlïT 

A la sala. Y qué n has de fer? 

MUXDA 

Ta mare no ho vol que juguis. 

HIPÒLIT 

Donchs jo sí. Y si *t preguntan hont soch. i ho 
cal las. 



ESCENA VIII 

MUNDÀ y després JON 

MUXDA 

Escolta! (Ell ja no hi es.) Miréuse qu % es prou 
aquest home. Y jo qu' estich com una ximple per 
ell! Com si no hi hagués més homes al mon! (Pau- 
sa, trastejant per la escena.) Que *n soch, que "n 
soch de beneita! (Segueix trastejant: pausa.) Oy 
que f escolto! Ja veuràs si m' ho callo que jugas! 
(Veu venir aljon.) Y ara? Que no ha anat à ohir 
missa? 

jox 

Encara no V havíancomensada. Veurà: voldria dir 
una cosa à la mare del Bernabé. 

MUNDÀ 

Ja vindrà desseguida. Segui, segui, si es servit, 
jox 

No cal, no. (Ella va fent, arreplegant gots y 
ampollas, arreglantho tot: ell la va seguint ab la 
mirada.) 



\ 

MUNDÀ 

Estem molt atrafegadas avuy: com que s' ha en- 
sopegat qu' es la fira... 

JON 

Sí, sí; prou. 

MUNDÀ 

En tot 1' any no fem d' hostal sinó en aquets dias. 
Com que no som dintre '1 poble, tampoch vindria 
ningú, sab? 

[ON 

Es clar! (Pausa,) 

MUNDÀ 

Ja deuhen haver vist las paradas, veritat? 

jon, petita pausa. 
Sí; hem vist que hi havia paradas. (Ell acaba 
<T omplir la pipa.) 

MUNDÀ 

Diuhen que no hi ha gran cosa à fira. Ja li dona- 
ré un misto. (Li dona encès cT una capsa que hi 
ha sobre la taula.) 

fON 

Fassi, fassi vostè. 

MUNDÀ 

Vol callar? Tingui; tingui. 

JON 

Oh! No 'm serveixen aqueixos. (No li pren.) 

MUNDÀ 

Ah, no? 

JON 

Jo 'n tinch d' uns altres. D' esca. (Se "n treu de 
la butxaca.) Veu? Fan brasa, y... Y van be. 

mundà, trastejant. 
Sí, sí. Te rahó. Per mar, ab aquellas ventadas... 
(Pausa.) Ja li hem d' estar ben agrahits à vostè 
nosaltres, senyor... senyor Jon? 

jon, somrihent. 
Qué diu senyor? Jon y prou. 

MUNDÀ 

Qu' es T apellido? 

. JON 

L' apellido? Me penso que no. 

MUNDÀ 

Donchs deu volguer dir Joan. 

TON 

No li puch dir. Sols sé que à mi sempre m' han 
dit Jon. 

MUNDÀ 

Ves quins noms que hi ha! Y qué més se diu? 

JON 

No 'm dich res més. 

MUNDÀ 

Ara si que veig qu' es de la broma vostè. (Rihent.) . 

JON 

Y per qué soch de la broma? 

MUNDÀ 

Es clar que sí. \ 



V 

JOX 

Donchs no 'm dich res més. (Pausa.) 

MUXDA 

Be 's deuhen dir alguna cosa ó altre Ms seus 
pares? 

jox 
No 'n tinch. 

MUXDA 

Be, bueno. Però cóm se deyan? 

jox 
No 's deyan res. No n' he tingut may. 

MUXDA 

May? Es à dir que vostè... 

jox 
Això mateix. (Rihent.) Jo, miris: podria dir allò 
de sol, solet, vínam à veure... Sab? 

MUXDA 

Prou. Vínam à veure que tinch fret. 

jox 
Sinó que ja tot m' es hú à mi: afiguris si hi esta- 
ré fet. 

MUXDA 

• Ay! Dispensi. 

jox, sempre ab naturalitat. 
No hi ha de qué. (Ella torna d feyne/ar.) Escol- 
ti: me vol fer el favor d' avisar à la seva tia? 

MUXDA 

Ara totseguit? 



s 

JON 

Per parlarli avans de que arribin els altres. 

mundà, desde la porta segona de la esquerra. 

Tia! Tia! (Escoltant.) Ja m' ha sentit, ja. Veurà: 
à més dels forasters de la fira, hi ha que la tia vol 
lluhirse ab el dinar de vostès. 

jon, contrariat. 
Si que 'm sab greu per la pobra dona! Crídila; 
crídila! 

MUNDÀ 

Ja T he cridada. Y digui: que fa molt temps que 's 
coneixen ab el Bernabé? 

TON 

Ca; gens! Hem fet aquest viatje als Estats Units; 
veníam en lastre de la Habana... 

MUNDÀ 

Vostè no ho es pas d' aquellas terras? 

JON 

Me sembla que no: encara que no ho sé. 

MUNDÀ 

Deu ser de per aquí. 

JON 

Tampoch ho sé. Es à dir: no dech ser d' enlloch. 
. (Ella riu.) 

MUXDA 

Veu? Ja torna à fer brometa. Eh que si? 

JON 

Es clar qu' es divertit això. (Riu ell.) 

MUNDÀ 

Es que no ho sé si parla de broma ó en serio. En 
bona fe. Com que als hostals tothom se diverteix 
ab nosaltres... (Rihent salamera.) 



ESCENA IX 

MUNDÀ, JON y P HIPÒLIT que ve resolut, creyent qu' ella 
es sola. 

HIPÒLIT 

Mundà!... (Veu aljon.) Qué fas aquí? 

MUNDÀ 

Ja ho veus: aixugo la taula. (En Jon s' ha apar- 
tat d' ells.) 

HIPÒLIT 

Sí, bueno: ja 'n parlarem d' això. Ara dónam la 
clau. 

mundà ( 
Quina clau? 

HIPÒLIT 

La del calaix del taulell. 

MUNDÀ 

Però, home! Que no veus que la tia... 

HIPÒLIT 

Vuy la clau desseguida! (Anantli à pendre.) 

MUNDÀ 

Te. (Ell li pren y fuig per la segona porta de 
la esquerra.) Escolta: per la mort de Deu... (A 

Jon.) Ay, quins totments! No se sembla de res al 
Bernabé, créguim. 

jon 
Ja ho he reparat. Y allí dintre?... (Per lo cuarto 
del joch.) 

MUNDÀ 

Jugan. Afiguris que la passem molt prima, y ell 
encara... (Li ha dit en confiansa y se "n aparta 
depressa.) 

hipólit, torna butxaquejant. 
Te la clau. (Li tira sobre la taula.) Y ja ho sabs: 
moixoni. 

MUNDÀ 

Mare de Deu d' home! 
(Al ser V Hipólit d la porta del joch se gira enre- 
ra y li parla ab rudesa.) 

HIPÒLIT 

Tú! Ala à dintre! 

MUNDÀ 

Ja hi vaig. (Ell desapareix.) Ay! Ditxós el dia!... 

jon, indignat. 
Cóm la mana à vostè aqueix home! Créguim que'm 
regira las tripas. 

MUNDÀ 

Qué vol que hi fassi? 

JON 

Per lo que m' ha dit en Bernabé, jo 'm creya que 
eran promesos. 

MUNDÀ 

Que nosaltres eram promesos? Y ara! No som 
res; créguim. (Riu.) La tia! 

ESCENA X 

MUNDÀ, JON, GAETANA y M SENYOR QUEROL 
quan s' indiqui. 

GAETANA 

Cóm es que no m/ ajudas? 

MUNDÀ 

Preneu, la clau del calaix. No la vull tenir més. 

GAETANA 

Per qué? 

MUNDÀ 

Mireu. {Per enjon.) 

GAETANA 

Ay! Que ja son aquí? 

JON 

He vingut tot sol. Ells me penso que encara tri- 
garan. 

GAETANA 

Es clar que no la poden haver acabada. 
(Lo senyor Querol que ve del carrer atravessa la 
escena tot atrafegat y entra al cuarto del 
joch.) 

JON 

No m' he pogut estar més temps ab en Bernabé, 
perquè tinch d' entornàrmen totseguit ó Barcelona; 
y vinch à despedirme de vostè, de vostès, vaja. 

GAETANA 

Ara mateix se 'n vol anar? 

MUNDÀ 

Sense dinar ab nosaltres? 

JOX 

Ara mateix: te de ser aixís. 

GAETAXA 

Però si vostè no ho havia dit que portés tanta 
pressa! Ca, no pot ser, no: vostè 's queda à dinar: 
bona la faríam! Y s' estarà à casa fins que se 'n tor- 
ni '1 meu fill. 

JOX 

Veurà... 

GAETAXA 

Ves si 'ns deixaria d' aquesta manera! 

MUXDA 

Ytal! 

GAETAXA 

Ara que V hem conegut. Y potser no '1 veurem 
maymés. Vaja, vaja, déixiho corre. 

jox 
Me convé: créguim. 

GAETAXA 

Donchs no '1 creen. Qué vol que li digui? 

MUXDA 

Jo tampoch; ves. 

GAETAXA 

Y trobo que seria de mal -cor lo deixarnos d'aques- 
ta manera. 

MUXDA 

Es clar que ho seria! 

GAETAXA 

Donchs que no està content de lo que ha fet pel 
noy? Que no se 'n fa càrrech de la alegria d' una 
mare à la que li tornan el fill? 

jox 
Sí: però... Cóm vol que li digui? Vostès à mi no 'm 
coneixen. Jo no ho soch com el Bernabé, amanya- 
gat de petit, criat ab carinyo... Jo he crescut d' una 
altra manera; tot sol sempre. Y soch aixut ab tot- 
hom, y tinch mal caràcter, y, vaja, no m' hi puch es- 
tar aquí: créguim, jo m' ho conech. Créguim, si no 
me *n anés, potser els hi donaria un disgust, y des- 
prés me 'n penediria tota la vida. 
(Mentres ell ha anat parlant la Gaetana y la 
Mundà \s miran diferents cops.) 

GAETAXA 

Ara si que V entench. Vostè ha fet cas del Hi- 
pòlit. 

MUXDA 

Com que V Hipòlit li ha dit... 

jox 
Deixemho estar. Ab això dispensin y no se 'n 
agravihin. (Movent se per anar s en.) 

GAETAXA 

Es que aquí jo soch la mestressa, y aquest xicot 
no es ningú mentres jo respiri. 

jox 
Me donaran el tapabocas, y... (Mirant si 7 te per 
la escena.) 

GAETAXA 

Però si '1 Bernabé no ho deu saber que se 'n vaji! 

JIUXDA 

M* hi jugo que no ho sab. 

jox 
Ja *1 veig el tapabocas. 

GAETAXA 

A mi 'm matarà aquest fill! 

MUXDA 

Però no *1 deixeu anar. 

JOX 

Ara voldria que 'm fes un favor. 

GAETAXA 

Cóm vol que li demani que no se *n vaji? No se 'n 
vaji... 

JOX 

Sí. Y déixim que li fassi una abrassada. 

gaetaxa, no fentli ella, 
Ay, fill meu! Sinó que jo voldria... 

yox 

Y que li faig ab tot lo cor y ab tota la meva àni- 
ma. Perquè encara que jo no tinga família ni res que 
m' haji vingut d' altra gent, cregui que soch agrahit. 
(Molt conmogut.) Veu: vostè al arribar m' ha fet 
un petó y m' ha dit «fill meu,» com ara, y això no 's 
paga ni ab tots los diners del mon pels que son com 
jo. Ab això, gracias, gracias! 

GAETANA, plorant. 

Y tot això per aquest mal xicot. Deu meu, qué 
desgtaciada que soch! 



^ 



ACTE PRIMER 41 

MUNDÀ 

Ja 's veu, ja, que no te ningú vostè, que no li fa 
res feria plorar. 

jon, molt conmogut. 
Això mateix: deu ser això. (Donantli la mà.) Pas- 
sihobé. Y no sé qué dirli més; veliaquí. (S* fia em- 
bolicat ab lo tapabocas pera dissimular la seva 
emoció. Encara ell no havia acabat de parlar \ 
quan se sent remor de veus d fora.) 

MUNDÀ 

El Bernabé! (Cridant fort y privant lo pas d 
n' en Jon.) Bernabé! 

GAETANA 

Ah! el meu fill! 

JON 

Malviatje! 

MUNDÀ 

Corre! 



ESCENA XI 
GAETANA, MUNDÀ, JON y BERNABÉ 

BERNABÉ 

Qué teniu? 

GAETANA 

Qué '1 teu company se 'n va. 

BERNABÉ 

Qui se 'n va? 

MUNDÀ 

El Jon. 

BERNABÉ 

Qué diuhen? Que te 'n vas? (En Jon se queda 
parat.) Que va de bo? (En Jon ensopit.) Sempre 
seràs un poca-solta y un fréstech. (Donant l i una 
empenta.) Ala aquí desseguida! Cóm s' entén? 
Tréute '1 tapabocas y no f amaguis la cara, que la 
mare no ho mereix que la tractis aixís. (El Bernabé 
li va desembolicant lo tapabocas.) Vínam aquí. 
Bo! Fes com jo tú: déixals estar als ximples, y ri- 
guem nosaltres; que aquí no 'ns negarem, mal di- 
moni, que aquest barco no branda. (Pica ab un peu 
ú terra, y en Jon se precipita rabiosament impre- 
sionat als seus brassos.) Vatuanada '1 xicot! Jo 
que 't portava à ensenyarte al poble, y que te 'ns 
escapis. No, mare? (Cambiant creyentlo mitj aman- 
sit.) Donchs, que no 's dina en aquesta casa? 

GAETANA 

Corre, Mundà, corre, parem taula desseguida. 
(En Jon s" ha girat d' esquena per amagar la 
cara quan s' han deixat anar de la abrassa- 
da. En Bernabé li parla pensant que encara 
està enfadat.) 

BERNABÉ 

Ara ja ho deus conèixer que anavas à fer una bes- 
tiesa. Sembla mentida que... 

jon, cremat, fort. 
No 'n parlem més, reira; qué més vols? 

BERNABÉ 

Res més, home. 

jon, carinyós. 
Que vols carregar la pipa? 

BERXABÉ 

Si 'n tinch més!... 



ESCENA XII 

MUNDÀ, QAETANA, JON, BERNABÉ, TOMÀS 
y PAU TRITS 

TOMÀS 

Ja som aquí. 

(Las donas paran taula,) 

BERXABÉ 

Hont érau? 

TOMÀS 

Hem anat à la fira. 

PAU TRITS 

He comprat un mocador; es de seda. Tócal. (A 
Bernabé.) 

BERXABÉ 

Be ho sembla. 

PAU TRITS 

Qué vol dir ho sembla? Tu, Jon! (Lo toca y no 
.diu res.) Dígas. 

jox 
Sí. 

PAU TRITS 

El voldria regalar à ta cosina. Es pel coll! 

BERNABÉ 



Regàlali. 
Cóm ho faré! 
Mundà! 
Qué vols? 
Veyas aquest. 



PAU TRITS 



BERNABÉ 



MUNDÀ 



BERNABÉ 



PAU TRITS 

Si, que... vaya, qu' es pel coll. (Li dona.) 

MUNDÀ 

Es forsa bonich. (Li vol tornar.) 

PAU TRITS 

Es pel coll. Es pel coll. (Ella segueix volentli 
tornar. En Trits amaga las mans derrera la es- 
quena per no péndrel.) 

BERNABÉ 

Quédatél, que te '1 regala. 

PAU TRITS 

Això! (Com qui ha sortit d' un apuro.) 

MUNDÀ 

Qué va de bo? 

PAU TRITS 

Pel coll! 

MUNDÀ 

Ay! Qracias. Potser que me '1 posi. (Diuhen que 

5*/ en Trits y en Bernabé.) S' hi te de fer la vora, 
però me '1 poso. (AJon.) Veritat que fa goig? 

JON 

Sí. (Sense mirórsel.) 

mundà, ú Bernabé. 
Quin company tens més aixut! 

bernabé, rihent. 
Jon: fins la Mundà 't troba aixut, 

MUNDÀ 

Ala, que no m 1 has entès! 

BERNABÉ 

Tomàs, vuy que dinis ab nosaltres: vés à avisar à 
casa teva. 

TOMÀS 

Ca! Després de dinar aquí, me 'n aniré à dinar ab 
los de casa. 

GAETANA 

Tu V asseuràs al costat del meu fill, Tomàs, que 
à tu f escolta. 

mundà, mirant al Jon. 
Qui vol llescar pa? Lo vol llescar vostè? 

JON 

Prou! 

mundà, donantli un pa. 

Si es servit. (Ell va ó llescar. EllaV atura.) Es- 
peris. Tórnimel. (En Jon li torna.) Y la ganibeta. 
(Li dona, y la Mundà fa una creu al pa y li tor- 
na.) Llesqui ara. 

jon, bondadós, sense riure. 
Que... també ho tinch de fer jo? 

MUNDÀ 

Fàssiho. No seré cap mal. 

JON 

Aixís? (Fent la creu.) 

MUNDÀ 

Això mateix. Donchs que no la fan à casa seva? 
(Ell y 1 atura de llescar y la mira.) 

JON 

Hont diu? 

mundà, picant ab un peu d terra. 
Ay! Dispensi. 

JON 

A mi ningú m' ha ensenyat de res. Veu, ara de 
vostè he après una cosa. 

MUNDÀ 

Volia dir si ho feyan al barco. 

jon, rihent una mica. 
A cada galeta la creu? (Ella riu. La Gaetana en~ 
tra y surt de la cuyna.J 

BERNABÉ 

Mare: m' agradaria que ni vos ni la Mundà vos 
haguéssiu d' alsar de taula. 

pau trits, d Tomds. 
Quan us voleu jugar que hi haurà escudella ó 
arròs ab peix? 

TOMÀS 

Cóm ho coneixes? 

PAU TRJTS 

Per la flayre. 

mundà, d Bernabé. 

Cóm es que has dit que jo estava promès ab V Hi- 
pòlit? 

BERNABÉ 

Perquè quan me 'n vaig anar festejàvau. 

MUNDÀ 

Donchs res d' això à ningú, sents? 

BERNABÉ 

Per mi si que... 

mundà, d Jon. 

Qué fa, qué fa? No 'n llesqui més. Que li agra- 
da '1 crostó? 

[ON 

Prou! 

MUNDÀ 

Donchs veji; à mi la llescà del costat del crostó. 
Aixís. (Repartint lo pa llescat.) 

GAETANA 

Mundà: comensa à cridar al Hipòlit. (Entomant- 
sen d la cuyna.) 

mundà, apart. 
Si, ara vindrà 1' Hipòlit! (A Bernabé.) Eh! Dei- 
xémlo estar. 

BERNABÉ 

No pot ser, noya. Hont es! 

mundà, rihent. 
Ves si '1 trobas. (Surt Bernabé per la porta del 
mitj.) 

GAETANA, üb UtlQ CÜSSOla. 

Vaja, que debéu tenir gana! 

PAU TRITS 

Veureu; com qu' hem navegat ab el carril... 

TOMÀS 

Jo may menos. 

MUXDA 

Anem à taula. A taula! Jon! 

berxabé, tornant. 
No es enlloch 1' Hipòlit. 

muxda, d Jon. 
No digui res vostè. (En Jon s' arronsa d' espat- 
llas.) 

GAETAXA 

Deu ser per la fira. 

MUNDÀ 

Quinas ganas de buscarse maldecaps! 

GAETAXA 

No, no: en un dia com avuy! Ja diré que hi vajin... 
(Sur tint per la cuyna.) 

pau trits, d Bernabé. 
Eh qu' es arròs ab peix? 

berxabé, sens escoltar lo. A rt en Jon. 
Veuràs, te de dinar ab nosaltres avuy. (En Jon 
va d contestar, però s' atura perquè sent d fa 
Mundà.) 

MUXDA 

Jon! (Volentlo fer anar cap d la taula.) 

tomas, dissimuladament destapant la cassola. 
Arròs ab... 

pau trits, interrompentlo satisfet. 
Ah! (Volent dir que ho ha endevinat.) 

TOMAS' 

...ab pollastre. (Acabant lo que anava d dir. 

MUNDÀ 

Jo aniria comensant. 

BERNABÉ 

Esperat, dona; quin neguit que tens! 

MUNDÀ 

Ves! Neguit. (Agraviada.) 

GAETANA, tomant. 

Ja '1 trobaran desseguida. 

MUNDÀ 

Donchs no '1 trobaran, vaja, perquè es allí din- 
tre. (Senyalant la sala de joch.) 

GAETANA 

V Hipòlit es allí jugant? Y no m' ho havíasdit!... 
Déixam à mi, que le 'n treure arrossegant. 

BERNABÉ 

Mare, mare! Deixéulo estar. 

GAETANA 

Que no ho has sentit qu' està jugant? 

BERNABÉ 

Potser val més que no sigui ab nosaltres. Jo us 

ho demano: no armem escàndol. 

4 

GAETAXA 

Y d* hom ha tret els diners aquest lladre? 

BERXABÉ 

Calleu, mare. Qué diran? Féuho per mi us dich. 

MUXDA 

Anem à taula, dona. (A mitja veu.) 

GAETAXA 

Ja no val tant ell com... (Anant cap à taula.) 

BERXABÉ 

Vos aquí; aquí; que jo vuy seure al vostre costat. 
(Indicantli 7 lloch del mitj de cara al públic h.) 

pau trits, à Mundà. 

Y jo que sech al teu costat? 

MUXDA 

El Jon aquí. f indicantli una cadira hont no s" hi 
asseurà definitivament.) 

BERBABÉ 

No, '1 Jon també al costat de la mare. Aquí, Jon! 
(En Jon hi va callat. La Mundà, al veure que 7 
Jon se '/* va del seu costat, cambía també de 
lloch, y lo mateix fa 7 Pau Trits, qu" estava 
empenyat en seure al costat de la Mundà. 
Quedaran posats d' aquesta manera: La Gae- 
tana al mitj tenint a la dreta en Bernabé y ú 
la esquerra en Jon. La Mundà al cap de taula 
d' esquena à la cuyna, y en Tomàs al altre 
cap. Z)' esquena al públich, y al costat de la 
Mundà 7 Pau Trits. D % esquena també al pú- 
blich y al costat d 1 en Tomàs hi haurà la cadi- 
ra pera V Hipòlit.) 

MUNDÀ 

Jo al cap. Aixecat, Tomàs. Oh! y que 'm toca es- 
tar prop de la cuyna. 

pau trits, ú la Mundà. 
Jo aquí. Estich be aquí? 

v MUNDÀ 

A tot arreu. 

GAETANA 

Y pensar que ara aquest lladre... 

BERNABÉ 

El primer que 'n parli!... Aquest plat va per vos, 
mare. 

MUNDÀ 

Ah! El crostó del Jon! Dónamel, Tomàs. (Anantli 
d buscar.) 

TOMÀS 

Te, te. 

JON 

No hi fa res. 

BERNABÉ 

Va per tú, Jon. Te voldria fer un plat com aque- 
llas rocotas qu' embestí '1 Sani Cusé... 

JON 

Bó. Bó 't dich. (Molt serio.) 

PAU TRITS 

Per mí fes lo que vulguis. Ja sabs que jo... (Al 
veure que no rt hi posa més.) Fes, fes. 

bernabé, no datitli à ri* ell. 
Per la Mundà. (Donantlo à la Mundà.) 

PAU TRITS 

Ja volia dir jo. 

BEKXABÉ 

Ara va per tu- (Li omplirà molt lo plat.) 

mundà, d Jon. 
Miri: li poso vi. A vostè li deu agradar aixut, f or- 
sa aixut. 

BERXABÉ 

Entenia, Jon. 

jox 
Ja la entench, ja. 

pau trits, d Mundà. 
Eh que sembla que hi ha peix? 

muxda, d Jon. 
No s' enfadi, eh? 

pau trits, d Mundà. 
Eh que hi ha peix aquí? (La Mundà segueix no 
escoltantlo.) 

BERXABÉ 

Jo 'm penso qu' en Jon se 'n dona vergonya de 
menjar entaulat. (Ja ha escudellat per en Tomds.J 

gaetaxa, d en Jon que riu mitj avergonyit. 
Déixil dir! 

jox, eonmogut. 
Jo no més sé qu' estich molt content. 

BERXABÉ 

Com que à bordo posem un gibrell al miti, y tot- 
hom hi fica la cullera... 

PAU TR1TS 

Y vostè qué m' hi diu? (Tornanthi.) Qué m' hi 
diu? 

MUNDÀ 

Es gustós. 

PAU TRITS 

No; vuy dir el mocador de seda. 

MUNDÀ 

Ah! gracias. 



ESCENA XIII 

MUNDÀ, GAETANA,JON, BERNABÉ, PAU TRITS, TO- 
MÀS y V HIPÒLIT, que obra la porta de la sala de joch 
d* una revolada y surt ràpit. Al veure que hi ha gent fa 
un moviment per entornàrsen. 



HIPÒLIT 

Ah! Quin fàstich! 

MUNDÀ 

Bernabé: posa al plat del Hipòlit. (A Bernabé sol.) 

BERNABÉ 

Hipòlit: va per tú. Com que no sabíam hont eras... 
(Se te de veure 7 neguit y la contrarietat del Hi- 
polit.) 

GAETANA 

Hipòlit!... 

bernabé, à ella sola. 
Calleu! Te; si 'n vols més ja hi tornaràs tu ma- 
teix. (Posantli 7 plat al seu lloch.) 

HIPÒLIT 

No; no dino jo ara. (Anàntsen cap d la segona 
porta esquerra y desapareixent.) 

GAETANA 

Ala à taula des seguida! 

MUNDÀ 

Tia! 

BERNA BÉ 

Mireu de dona! Deixéulo estar: bon vent! Ara di- 
nem: dinem. (Menjan callats.) 

PAU TRITS 

Donchs... li escau forsa '1 mocador. 

MUNDÀ 

Ay, ay, ay! Ja torna. Ja torna. 

BERNABÉ, baix. 

Calleu, mare! Afiguréuse que '1 Sant Cusé ja no 
tenia cap pal y s' obria pel mitj. (Entra V Hipòlit.) 
Miréuse '1 Pau Trits que s' ho empassa depressa. 
(Rihent.) 

hipólit, desde lluny. 
Mundà! (Ella fa que no 7 sent.) 

pau trits 
Menjo com vosaltres, ves. 

MUNDÀ 

Poséunhi més. (Rihent tots.) 

hipólit, cridant més fort. 
Mundà! 

mundà, apart. 
Ay, Senyor! 



ACTE PRIMER 55 

BERXABÉ 

Be, Trits; no te 'n donguis vergonya: de tots los 
de bordo eras lo més fart. (Riuhen.) 

hipólit, molï fort. 
- Mundà! (Acostàntshi y donantli una grapada.) 
Alsat! 

J0X 

Redéu! (A mitja veu, pegant un cop d la taula.) 

HIPÒLIT 

Que t' alsis, dich! 

berxabé, baix. 
Veshi. (La Mundà se "n va d primer terme hont 
es ell.) 

íMün'da, d mitja veu. 
Ay, Deu meu! (Alt.) Ja vinch. (Al serhi.) Qué 
vols, vaja? 

berxabé, d Gaetana. 
Potser aixís ens deixarà tranquils. 

hipólit, concentrat. 
Tórnam à dar la clau. 

BERXABÉ 

Menjém. 

jon, tirant la forquilla contra 'l plat. 
No puch jo. 

MUXDA 

Ja no la tinch. 

HIPÒLIT 

No es al calaix. Jo vuy la clau. 

MUNDÀ 

Demànala à ta mare. 

hipólit, furiós. 
Que la vuy. 

MUNDÀ 

Ella la te, 'tdich. 

HIPÒLIT 

Ira de Deu! (Anant/a d amenassar.) 

MUNDÀ 

Qué fas? 

HIPÒLIT 

Que vuy diners. Y 'm sentireu tots. (Ell la vol 
agafar per un bras.) 

MUNDÀ 

Noy, arreglat. (Desféntsen y corrent d seure d 
taula.) 

hipólit, apart. 
Si? Donchs ja m 1 arreglaré jo. (Anant cap d la 
taula.) Mare... (Re frenant la ira sens poder.) 

GAETANA 

Qué vols? 

HIPÒLIT 

La clau del calaix; del taulell ó de la... 

GAETANA 

Vina à dinar; vina. 

BERNABÉ 

Au, vina, home! 

TOMÀS 

Seu, seu. (En Bernabé 7 va d trobar.) 

HIPÒLIT 

» 

No us fiqueu ab mi vosaltres. 

berxabé, afectuós, íntim. 
Escolta, Hipòlit: fesme content avuy. Feya molts 
mesos que no 'ns véyam, home! (Posantli la mà al 
coll.) 

HIPÒLIT 

Fuig! 

BERXABÉ 

Au, vina! 

HIPÒLIT 

Déixam estar. 

BERXABÉ 

Fesho per mi y per la pobre mare. (En Jon fa 
anar lo cap.) Seu ab nosaltres. 

HIPÒLIT 

Reira! Que ja us he dit que no com una pu... 

GAETAXA 

Bernabé, déixal estar. (En Bernabé s' arronsa 
d y espatllas y torna à la taula.) 

BERXABÉ 

Tu mateix. 

HIPÒLIT 

Y vos me doneu la clau. 

GAETAXA 

Això no t* ho pensis. 

HIPÒLIT 

Que vuy la clau del calaix desseguida. 

GAETAXA 

Vésten d' aquí. 

hipólit, picant fort ó la taula. 
La clau. 

GAETAXA 

No te la dono la clau, no; jugador, lladre de casa. 

hipólit, picant ab lo puny a la taula. 
La clau! La clau! 

berxabé, alsantse. 
Hipólit: deixa estar à la mare. 

(La Gaetana s' ha fet enrera alsantse. Los altres 
s* alsan també. Res de nota còmica.) 

GAETAXA 

Y això es un fill? 

MUXDA 

Però que no ho veus que no te la donarà? (Aga- 
fantlo per un bras per tréurel.) 

HIPÒLIT 

Y tu qué vols, eh? 

MUXDA 

Qu' ets boig? 

HIPÒLIT 

Qui V hi fa ficar à tu? Mala pua; bandarra d' hos- 
tal! 

MUXDA 

Ay, lladre! Sí, lladre, que avuy mateix m' has 
pres la clau del calaix. 



í 

hipólit, pegantli duas bofetadas. 
Te; tros dé bestiota. Te; arrastrada. 

JON 

Ay reira de Deu! 

MUNDÀ 

Correu! 

HIPÒLIT 

T escanyaré. (Agafant la pel coll.) 

BERNABÉ 

Hipólit! 

JON 

Mal llamp! Déixala estar, brètol? (Llensantlo 
lluny d' una revolada.) Pegarà una dona! Murri! 

GAETANA 

Quin fill! 

HIPÒLIT 

Ah, si? Tu 't ficas ab nosaltres? (Anantlo a em- 
bestir.) 

BERNABÉ 

No. (Contenintlo.) 

TOMÀS 

Hipòlit! 

[ON 

Deixéulo; que s' acosti que li clavaré una pallissa. 

HIPÒLIT 

No m' agafeu. 

TON 

Vina, que t' escalfaré las orellas. 

HIPÒLIT 

Deixéume. (Desprenentse dels que V agaantan.) 
Surt à fora. 

TON 

Y si que hi surto. (V Hipòlit ha sortit cap d 
fora.) 

BERXABÉ 

No, Jon. (Corrent ab en Trits d privar al Jort 
que surti.) 

JON 

Redéu. Si ja hi soch! (Ja lluny.) Ha pegat à una 
dona! (Ja es fora.) 

GAETAXA 

No 'Is deixeu barallar! 

BERXABÉ 

Qué 'Is hi ha agafat? Separémlos! 

PAU TRITS 

No, Jon! (Surten tots los homes corrents.} 

MUXDA 

Corréuhi! 

TOMÀS 

S' han tornat bojos. (Surt V últim.) 

GAETAXA 

Verge Santíssima! 

MUXDA 

Ay, Deu meu! 



V 



ACTE PRIMER 61 



ESCENA XIV 



GAETANA, MUNDÀ, SENYOR QUEROL, HEREU FIGUE- 
RAS, TRUMFOS, y després JON, BERNABÉ, TOMÀS* 
PAU TRITS, altres jugadors y altra gent del poble. 



senyor querol, cremat. 
No 's pot fer res ab aquets crits. 

GAETANA 

Que 's barallan à fora! 

MUNDÀ 

v L' Hipòlit! Correu! 

hereu figueras, cremat. 
Qué passa? 

SENYOR QUEROL 

Res; barallas. (Hi ha altres jugadors ó la porta 
del joc h.) 

mundà, que ha anat ú la porta del fons y torna. 
Ay, tia! tia! 

GAETANA 

Qué hi ha? 

MUNDÀ 

Que M Jon està ferit. 

GAETANA 

El Jon! 

TOMÀS 

V Hipòlit s' ha tret un ganivet y li ha clavat. 

GAETAXA 

Rey na dels àngels! 

TOMÀS 

Ja *l portan. 

SENYOR QUEROL 

Ca! Si no deu ser gran cosa! 

MUNDÀ 

Verge Santíssima! (Venen Bernabé v Trits por- 
tant al Jon ab altra gent.) 

GAETAXA 

Ay, Deu meu! Quina desgracia! 

BERXABÉ 

Mare! Mare! Ja ho veyéu. 

PAU TRITS 

Es un pillo. A trayció. En Jon ni s' havia tret el 
ganibet. 

GAETAXA 

Ay, Deu meu! Deu meu! 

BERXABÉ 

Jon! No contesta, mare! 

GAETAXA 

Jon! Jon! 

jox 
Qué? Qué? 

MUNDÀ 

Quanta de sang! Y ha estat per mi! 
jox 

No; si ja 'm passarà! No ha sigut res. (Molt aba- 
tut.) 



N 

BERNABÉ 

Portémlo dalt. 

PAU TRITS 

Anem depressa. 

GAETANA 

Pobret! 

jon, girantse ú rí ella al sentiria. 
Val més jo que '1 vostre filh (La Gaetana arren- 
ca en plor fort,) 

MUNDÀ 

Que fugi T Hipòlit. (Als homes que hi ha ó la 
escena,) 

JON 

Jo ray! Jo ray! 

BERNABÉ 

Amunt! No li fem mal. (Tots ú mitja veu,) 

PAU TRITS 



Caminem. 
Agàfémlo be. 
No us atureu. 
Pobret! 



BERNABÉ 



TOMÀS 



GAETANA 



BERNABÉ 

No aneu tant depressa. (Desapareixen tots.) 

1RUMF0S 

Sempre barallas! Quina gent! 

HEREU FIGUERAS 

Ja veureu com no serà res. 

SENYOR QUEROL 

Si ell mateix ho diu! 

TRUMFOS 

Malehit sigui! (Entornúntsen cap al joch.) Se- 
guim; seguim! 

SENYOR QUEROL 

Qui dona, minyons: qui dona? (Tornant d ajus- 
tar la porta del joch.) 



TELÓ 



Acte segon 



Una saleta del hostal al primer pis. Al fons duas portas. 
la de la dreta va cap à la escala que devalla; la de la es- 
querra dona à un corredor fosch. A la dreta de la escena 
una finestra; à la esquerra duas portas. Es à la tarde. 



ESCENA PRIMERA 
GAETANA y MUNDÀ respallant un gech. 

MUNDÀ 

Ja està respallat això. 

gaetana, venint de la primera porta esquerra. 
Dónamho, que '1 pobre xicot se neguiteja. 

MUNDÀ 

Mentres no sigui massa aviat y després empitjori. 

GAETANA 

Qué hi faràs si 's vol llevar de totas passadas. 
(Se '/z torna cap al cuarto enduyénsen diferentas 
pessas de roba.) 

MUNDÀ 

Torneu per la gorra. (La raspalla.) (Apart.) Això 
sembla sang. Si que ho deu ser. Eh! Ja es dissi- 
mulat. 

gaetana, tornant ab lo gech. 
Te, que hi ha un botó que cau. 

MUNDÀ 

Ja '1 recusiré. 

GAETAXA 

Móute, que vol que M Bernabé '1 trobi llevat. 

MUNDÀ 

Preneu la gorra. (La Gaetana la pren d' una ca- 
dira; la Mundà s' asseu vora una taula de cusir.) 

GAETAXA 

Ay, sí. Repàssals tots. 

MUNDÀ 

Ja ho faré, ja. (Se "n va la Gaetana.) No sé qué 
pagaria de que ara no 's llevés aquest home. (Petita 
pausa.) Justament avuy. 

gaetana, tornant d sortir. 
Veuràs; dónamel com estigui. 

MUNDÀ 

Si ja acabo. 

gaetana . 
Cà! Si ja està vestit! Quan se fica una cosa al 
cap... 

MUNDÀ 

Teniu. 

GAETANA 

Quin neguit! (Entornóntsen depressa.) 

mundà, apart. 
Més val que no m 1 hi estigui ab ell: me 'n vaig à 
baix. 



ESCENA II 
MUNDÀ, GAETANA y JON 

jon, desde dins. 
Mundà! Esperat, Mundà. 

mundà, apart. 
Va ja! Ara esperat que surti. 

GAETANA 

Repenjat fort; ben fort. 

jon 
Es que no caldria. Si 'm trobo més be! 

GAETANA 

Veuràs; no fassis valentías. 

JON 

Y vuy que ho veyéu que tinch forsas jo. Teniu: 
tot sol. (Dona una balansada y la Mundà hi 
corra.J 

GAETANA 

Ay, Deu meu! 

mundà 
Qué fas? Qué fas? (Sontenintlo ab la Gaetana.) 
Ay, ay, que 'm fas caure! 

GAETAXA 

Vaja, ja ho veus si pots. 

jox 
Ab una mica més anem tots per terra. Tot bran- 
da, com al barco. 

MUXDA 

Seu ara. 

jox 
Te; ja tot està aturat. Ay, qu' estich be! 

GAETAXA 

Jo ja no ho volia que 't llevessis; sinó que tu es- 
tàs fet à que ningú 't mani. 

jox 
Y tal si vaig be! Sinó que ab tants dias sense 
mourem s' han rovellat las f rontissas. (Pegant ab 
un peu d terra.) 

GAETAXA 

Ara pendràs una tasseta de caldo y un ditet de 
vi. Oy? 

jox 
Oy! Veyéu! Ara fins me posaria à corre. 

MUXDA 

Ja hi aniré jo. 

GAETAXA 

Jo, jo. Tu óbrali '1 cuarto, que s' exali. 

MUXDA 

Sí, sí. (La Gaetana va cap d baia*. La Mundà 
cap al cuarto.) 

fon, avans que hi arribi. 
Mundà! Vina, vina, Mundà. 

MUNDÀ 

Qué vols? (Anant hi de maia gana.) 

JON 

Mirarte una miqueta, dona. Aixís, ben mirada; 
aixís, Mundà. 

MUNDÀ 

Tu diràs quan estiguis llest. 

JON 

Uy!... No encara, que n' hi ha per estona. 

MUNDÀ 

Tu estàs molt alegre y jo més... 

JON 

Tú no, eh? Es clar: veyent lo que pateix aqueixa 
pobra dona ab lo fill sempre à punt de que 1' agafin. 

MUNDÀ 

Afigurat. 

JON 

Jo ó n' ella no n' hi parlo, es clar. Y no se 'n sab 
res, veritat? 

MUNDÀ 

Res. (Alentint.) 

JON 

Jo d' aquí me 'n tinch d' anar tant aviat com puga. 
(Pausa, mirant d n 1 ella esperant que s' hi oposi.) 
Perquè, tu ja ho veus; mentres ella 'm tinga al de- 
vant se li renovan las llagas. 



s. 

MUXDA 

Es clar! 

jox 
Es clar! (Pausa.) Fa més dias que 't vuy dir una 
cosa. Sinó que no goso. 

MUXDA 

Veuràs; vaig à obrir el teu cuarto. 

jox 
No, no; no 't moguis. Te 'n recordas quan vaig 
arribar que 't vaig dir que ja hi estava fet à ser tot 
sol al mon, y que no ho havia dit may ab pena allò 
de «sol, solet, vínam à veure...» 

MUXDA 

Si, prou, perquè tu 'm vas dir que tot f era igual, 
fret y calor. Ja ho veus si me 'n recordo. (Fa per 
anàrsen.) 



jox 



Esperat! 



MUXDA 

Caram d' home! 

jox, alsantse. 
Sabs que avuy 't trobo molt estranya? Qué tens? 

MUXDA 

Qué vols que tinga? Feyna. 

jox, agafantli las mans. 
No, no. Lo que t' anava à dir, Mundà, era que no 
m' havia avesat, com me creya, à no tenir ningú. 
Y per això, quan aquestos dias me dich «sol, solet, 
vínam à veure...» sento forsa fret, forsa, créume. 

mundà, desfentse de las mans (T ell. 
Calla, Calla. (Escoltant espantada,) 

JON 

Qué hi ha? Qué escoltas? 

MUNDÀ 

No res. Y sabs que ho fa que 't vingan aquestos 
pensaments? Que encara no estàs bo; vetho aquí. 

JON 

No es això, no: es qu' he viscut ab vosaltres. Y jo 
per tu, Mundà... 

mundà, inlerrompentlo rópit. 
Tia: que no porteu '1 caldo? 

JON 

Però, Mundà! Cóm es que?... 

mundà, interrompentlo. 
No sé perquè triga tant. 

JON 

Però... 

MUNDÀ 

Tia! 

ton, apart. 
Bueno! Està be. Tinch d' anàrmen. Au! A tornar 
é ser el mateix de sempre. 

mundà, que ha anat al peu de la escala. 
Ja es aquí la tia. 

JON 

Sí, sí: depressa, depressa à curarme. 

GAETANA 

Te '1 caldo, te. El trobaràs à punt. 



72 SOL SOLET... 

JOX 

Déumel, déumel. (Entre glop r glop.) Per posar- 
me ben bo aviat y anàrmen d' aquí, que prou heu fet 
per mi aquestos dias. 

GAETAXA 

Qué dius? Qué dius? 

jox 
Si, perquè tant, tant, ja us dech comensar à fer 
nosa. 

gaetaxa, d Mundà, que torna. 
Que no M sents, Mundà? Que potser Y has fet en- 
fadar tú? 

MUNDÀ 

Y ara! No. 



ESCENA III 
MUNDÀ, GAETANA, JON V '1 SENYOR QUEROL 

senyor querol, desde la escala. 
Se pot pujar? 

MUXDA 

El senyor Querol! Puji, puji, senyor Querol. 

SENYOR QUEROL 

Veyàm com estan en aquesta casa. 

GAETAXA 

Ja '1 tenim llevat. Mírissel, mírissel! 

SENYOR QUEROL 

Bravo, home, bravo! 



V 

JON 

Ja 'm veu, senyor Querol. 

SENYOR QUEROL 

Caràtsos! Quina bona cara que fém, minyó! 

GAETANA 

Ara 't portaré '1 vin-blanch. (Se 'n va cap al cuar- 
to del Jon.) 

JON 

Sí, sí, vaig depressa. 

MUNDÀ 

Segui, que li farà companyia. 

SENYOR QUEROL 

Ja teniu prou sort, ja, de que 'I Jon se curi, que 
si s' arriba à morir, lo qu' es 1' Hipòlit... 

JON 

Però com que no m' he mort... 

mundà, baia: y mirant per tot. 
Vol dir que... potser V haurían condempnat £..♦ 
f orsa cosa? 

SENYOR QUEROL 

Es clar; molt més que ara. 

MUNDÀ 

Vol dir que si V hagués mort al acte potser... hau- 
ria anat... al pal? 

SENYOR QUEROL 

No me 'n estranyaria. 

JON 

Cà! 

SEXYOR QUEROL 

Cóm cà? Afigurat: tenir aposentada à casa la víc- 
tima y mataria à trayció! Y ab los antecedents que 
tenia! 

TON 

Pts! calleu. (Perquè ve la Gaetana.) Vinga, vinga 
aquest vinet! 

GAETANA 

Això sí que veig que f agrada. (Porta una ampo- 
lla y un got en un plat.) 

JON 

Com que retorna. 

GAETANA 

Te més anys! El vol tastar, senyor Querol? 

SENYOR QUEROL 

Gracias, Gaetana. 

(Deixa 7 got del Jon d la tauleta.) 

gaetana, entorndntsen la ampolla. 
Poch me pensava que aquest vi hagués de servir... 
(Desapareixent.) 

mundà, que rumiava. 
Escolti: Que costa^gayre d' arribar à Fransa una 
persona que hi vaji à peu? 

SENYOR QUEROL 

Qué'tdiréjo!... 

MUNDÀ 

Perquè diuhen que si V Hipòlit pogués entrar à 
Fransa, ja no 1' agafarían. 

SENYOR QUEROL 

Filla: no sé cóm va això. 

JOX 

Jo cada dia 'm desperto ab la por d' una mala no- 
ticia. 

MUXDA 

Y digui, digui. Per hont li sembla que fora més 
segur de passar per arribarhi à Fransa? 

SENYOR QUEROL 

Es que tú deus saber hont es. 

MUXDA 

No, no. Sinó que una persona rumia... sab? (Ella 
s' aparta per dissimular,) 

jox 
Ditxós el dia en que sabrem que està en lloen 
segur! 

SENYOR QUEROL 

Noy: tens bon cor! 

jox 
Veurà... no tinch res més. Sobretot ho desitjo 
per aquesta pobra dona, que està patint lo que no 's 
pot dir. Al capdevall es la mare d' aquest xicot. Y... 
ho diuhen, que quan se tracta d' un fill, sempre... 
Te fills vostè senyor Querol? 

(Durant lo restant de la escena, la Gaetana y la 
Mundà s' aturan, venen y van, y entran y sur- 
ten pels cuarlos de la esquerra.) 

SENYOR QUEROL 

Tinch dos noys y una noya. 

jox 

Y li han sortit bons, es clar. 

,/fflOL 

C<*- - ''.^as à Deu. Com que havia 

tir ilJ, -#tne ab una santa dona, que 

+ _ ■■ -\'.* vb guiar pel bon camí, y més 

^'•'V^saren colegis excelents... Per 

.„ --f !^\uJtant sols s" han trobat ab bons 

~' t •* t ' : '*fjaeio sempre he tingut la màxima de 

4t »'/' ,Viïi J e 5 el mal el tenen d' anar à fer fora de 

„.««■• 

""*"* . lV després de quedar s el mirant fixo. 

* sta s cosas vostès las saben. Jo si que!... 
" juesoch... cóm li diré? com una pedra vinguda 
ïe no se sab ahont... Es clar que quan un pare fa 
a c osa ell sab perquè la fa. 

SENYOR QUEROL 

per això vaig encarregar à la Gaetana y à la Mun- 
dà que no declaressin que jo era al hostal quan la 
teva desgracia. Perquè... (S' atura indecís.) 

jon 
Digui, digui, senyor Querol. 

SENYOR QUEROL 

Perquè, conta Is de casa, si m" obliga van à fer de 
testimoni y s' enteravan de que aquell dia m' estava 
al hostal ab uns quants... 

I on. Ve ta Gaetana. 
Y ara deu haver vingut per recordarnos que no '1. 
comprometem. 

senyor querol. Ve la Mundà. 
Sobretot. Gaetana, y tú, Mundà. 

gaetana, ab pena. 
No passi ànsia; ja li vaig dir. i La Mundà no diu 

res y s' asseu lluny abatuda. La Gaetana se n 
torna.) 

SENYOR QUEROL, Ú JOU. 

Si, perquè tu no las sabs las mevas angunias. 
Considera: tinch la noya casadora y 'Is noys estan 
à punt també de fer un bon partit. 

jon, que 's passejava. 
Repari, repari si camino be. (Aturdntseli devant. 
La Mundà se n 1 ha anat ab la Gaetana.) Donchs 
Véu, senyor Querol, ara jo 'm tinch d* alegrar de 
ser sol-y-vern al mon, veu? (Se passeja una mica 
y 's torna à aturar.) Ni tinch fills que 'm fàssin 
abaixar la cara, ni pares que 'm puguin afrontar, ni 
ningú que 'm carregui al coll las sevas desgracias. 

SENYOR QUEROL 

Es clar que '1 qu' es com tú.., 

jon, accentuant lo que diu al veure passar d la 
Mundà: ab despit. 

Miris: à mi, si un bras me fa mal, soch jo qui me 'n 
dolch y ningú més. Vostès, si un fill està malalt, se 
posan malalts tots; y quan els hi enterran el pare ó 
un altre dels seus, sembla que vostès mateixos van 
à parar dintre de la caixa. Jo veig passar per devant 
meu tots els enterros del mon, y 'm dich: tot això 
que s' ha mort no va per tú; déixals que passin: no 
ho son, no, dels teus, que tú no ets de ningú, que 
lú no ets d' enlloch, que à tú no f ha previngut res, 
res de ningú: ni pàtria, perquè no sabs hont has 
nascut; ni nom, perquè no sabs cóm te dius; ni re- 
lligió, perquè no te n' han ensenyada cap; ni lleys, 
perquè ningú t' ha fet entendre qué es lo be y qué 
es lo mal; y vas pel mon com... com las bol vas, que 's 
gobernan pel vent que fa, y passan sense que ningú 

las ve ji . Derreta meu no hi ha ningú, senyor Que- 
rol, (rihent trist) y devant tampoch. Quan tanqui 
'Is ulls, llestos. Morta la cuca mort el verí, ja ho 
diu 1 ditxo. 

SENYOR QUEROL 

Mentres V ho prenguis d' aquesta manera! 

JON 

Veu? Vostè m' ha dit que 'Is seus fills li han sor- 
tit bons perquè desde petits han rebut la millor edu- 
cació del mon y han vist bons exemples. Donchs fi- 
guris jo. Els recorts que tinch de més anys son de 
que dormia apilotat ab altres xicots en una cova de 
Montjuich; després, que feya la figuereta per las 
plassas de Barcelona. Més endevant, que 'm van re- 
cullir ab altres xicots, no sé qui, ni ahont; que vaig 
dormir en un llit arrenglerat; que més ensà, dormia 
ab uns pobres al portal d' una iglesia; que 'm van 
tornar à agafar; que 'm vaig escapar una altra vega- 
da. Després que venia paper à la Rambla; que, fu- 
gint d' un home que *m pegava perquè captés à la 
Riba, 'm vaig amagar al fons d* un barco; que vaig 
viure anys y panys à alta mar ab el gos del capità; 
després ab gent, que, igual que al gos, tampoch els 
entenia. Ara mort de fret, ara mort de fam, y ara 
per carrers de no sé hont, y ara per camps y mon- 
tanyas, que tot m' era igual, sempre en mitj de gent 
que ni 'm mirava; fins que, rodolant, anant à punta- 
das de peu, m' he topat ab que havia tret. de sota 
T aygua à un home que ab prou feynas coneixia, y 
que això era ben fet y d' home de bons sentiments, 
segons tothom me deya. (Sarcdstich.) 

SENYOR QUEROL 

Ja ha sigut una vida ben estranya la teva! Perquè 

tú no V ho pensas lo que son los goigs de la família, 
de la casa. 

JON 

Goigs de la casa, de la família... (Arronsantse 
(T espatllas.) La família d 1 aqui, eh? La de vostè, 
que viu ab la por al cos de que cualsevol dia... 

GAETAXA 

Quin enrahonar més etern! 

SENYOR QUEROL 

No 't convé cansarte: girem full, girem full. 

JON 

Deixéume esbravar ara que 'm ve de gust. Y tú, 
Mundà, escolta. No per res, no, sinó perquè m' agra- 
da que m' escoltis. 

MUNDÀ 

Oh, ja m' agrada sentirte. (Mi't/ rihent.) 
jon, rihent trist. 

Donchs, quan era menut, s* ensopegava que, ju- 
gant ab alguns noys arreplegadissos, se feya fosch, 
y alashoras jo anava seguintlos pels carrers fins 
que, poch à poch, 1' un se quedava en una casa, V al- 
tre en un' altra, y jo m' abrassava al derrer, ben 
fort, perquè no se 'n anés com els demés; mes à 
n' aquest lo van cridar desde '1 fons d 1 un portal per 
hont eixia un raig de claror, y ell me va donar una 
empenta perquè '1 deixés anar, y derrera d' ell el 
portal se tancava, emporten tsen olors de menjar, 
ayre tebió d' alegria, y fins aquell raig de llum que 
s' avansava cap al carrer. Y jo 'm tornava à quedar 
sol un' altra vegada, mirantme ab enveja y ab od{ 
tanta y tanta casa, que totas tenían amo, y d' hont 
transpuavan cants y riallas, y en cap me volían. 

GAETANA 

Pobre Jon! Eh, Mundà? 

mundà, distreta. 
Sí, sí; ja es ben trist això. 

senyor querol, indiferent. 
Ja 't dich jo qu' es un mon! (En Jon riu trist.) 

GAETANA, Ó Mundà. 

Noya: qué te avuy '1 Jon? 

mundà, contrariada. 

Y qué voleu que tinga? Res. 

jon, al senyor Querol. 

No 's cregui; per xó 1' afany sempre P he tingut 
de véurela per dintre la vida de las casas, y de co- 
nèixer cóm va això de las familias. De manera que, 
quan vaig arribar aquí ab el Bernabé, no sé cóm me 
trobava de conmogut, y... vaja, que ho diré: hi vaig 
entrar temorós, com si encara fos una criatura; sinó 
que sentia al mateix temps com una mala voluntat, 
ó despit, ó no sé qué per tot lo d' aquí: per vostès, 
fins per las parets y 'Is mobles lluhents de refre- 
garshi pares y fills tant temps, de passarhi las mans 
aquells que ells ab ells s' ajudan per tot, y ploran y 
riuhen los uns ab los altres. 

SENYOR QUEROL 

Ves quinas cosas li passan pel cap à n' aquest 
xicot! 

GAETANA 

Ay, infelís! Potser si que '1 cor ja t' ho deya que 
aquí... 

JON 

No, no: perquè quan vos me vàreu abrassar y be- 

sar, me vaig creure que m' anava à morir d' alegria. 
Jo no ho sabia que hi hagués un' altra manera de 
besar, y 'm vaig sentir qu' era com tothom, qu' era 
un home com els altres homes, que no ho era, no, 
un rebuig de la terra. 

GAETANA 

Si, però després aquest mal fill... 
jon 

Ah no, no, Gaetana, no. La ganibetada no va anar 
tan endintre com aquell petó que 'm va arribar à 
V ànima. 

mundà, ú la Gaetana , que arrenca en plor. 
Vaja, dona, encara no heu plorat prou? 

jon, al senyor Querol. 
Jo 'n soch la causa, veu? 

SENYOR QUEROL 

Animo, dona, animo! 

jon, ú Gaetana. 
Escolteu: no voleu que 'm posi ben bo? Donchs 
feu per estar alegra. (Girantse als altres.) Sabeu 
qu 1 hem de fer ara nosaltres? Anar à esperar al 
Bernabé pel camí. 

GAETANA 

Tú sortir de casa? 

JON 

Al menos fins abaix. Veritat, Mundà? 

MUNDÀ 

Això sí. 

GAETANA 

Vina, donchs, vina. (Volentlo sostenir.) 

jon, fugint. 
No; sol, sol. (Rialler.) 

SENYOR QUEROL 

Y jo me 'n aniré si no 'm necessitan. 

GAETANA 

Ay, gracias. 

senyor querol, baixant. 

Y sobretot, res de que jo era aquí '1 dia de la fira. 

GAETANA 

No tingui por. 

I on, també baixant. 
No ho sabrà ningú, ningú. 



ESCENA IV 

MUNDÀ y V HIPÒLIT. La Mundà serà la última que ha anat 
cap à la escala. Al baixar lo primer grano, 1' Hipòlit que 
ve del corredor del fons, la crida. 

hipólit, baixet. 
Mundà! Mundà! 

MUNDÀ 

Ay, Reyna Santíssima! No cridis, no cridis. Per 
qué vens aquí? No veus que 'm compromets? 

HIPÒLIT 

Es que ja estich cansat de tants misteris. Soch à 
casa meva jo. 

MUNDÀ 

Ves! Ves! Amagat! Y quan sigui nit, fuges. 



i 

HIPÒLIT 

Si, perquè tu me la fassis ab ell: que massa que 
ho he escoltat tot en aqueixas vint horas que soch 
aquí, com un lladre à casa meva. 

MUNDÀ 

Y qué has sentit, qué has sentit? Embustero! Més 
bèstia jo que 't vaig obrir la porta. Y tií no ho sabs 
lo que pateixo tot avuy. 

HIPÒLIT 

Tú per mi patir? Si encara te 'n alegrarías de que 
m' agafessin. Y quina ràbia, quina ràbia! Corre* 
au, corre. Vés ahont me trobas més diners, més. 

MUNDÀ 

Ay, Senyor, Senyor! (Picant de peus.) 

HIPÒLIT 

Y quan sigui fosch me tornaràs à obrir la porta 
del corral: que me 'n aniré. 

MUNDÀ 

Y hont aniràs, desgraciat, que no t' agafin? 

HIPÒLIT 

Bosch endins, com aquestos dias, y tu 'm deixa- 
ràs el menjar al mateix lloen; y mira!... (Gratant- 
se 7 cap.) Perquè si 'm quedés aquí y tornavan els 
civils... 

MUNDÀ 

Ay, no, no; aquí no t' hi pots estar, que massa ve- 
gadas que s' han presentat aquets dias. 

HIPÒLIT 

Reira! Y quina mala ventura la meva! 

MUNDÀ 

Pero qué esperas, infelís? Escapat, vésten à 
Fransa. 

HIPÒLIT 

Ah, si jo F hagués deixat al siti à n' aquest pillo! 

MUNDÀ 

Calla, calla, que si 't sentissin... 
hipólit, detenintla. 

Sí que ho dich, sí, perquè si F hagués mort, res 
me faria d' anàrmen lluny, y si m' haguessin agafat, 
no se 'm menjaria '1 neguit à la presó. Perquè jo no 
vuy que s' estigui à casa aquest pillet, ho sents? No 
ho vull; no ho vull. 

MUNDÀ 

No cridis. 

HIPÒLIT 

Perquè ell va per tú, que 't busca à tú. Y tu ho 
coneixes que s' ha emprendat de tú, remalehida! 

MUXDA 

Que 'n vas errat de comptes! May m' ha dit res 
aquest home. Eh! Ni 'm voldria per res. Si potser 
es casat y tot, ves! 

HIPÒLIT 

Míram, míram. (Rebregant/ a per miraria.) Aquí, 
que 't puga escanyar si nF enganyas. 

mundà, mirantlo ab descaro. 
Sí, si: que may nF ha dit res. Qué 't puch enga- 
nyar jo à tú? 

hipólit, donantli una empenta. 
Ves, ves; que no ho puch saber si 'm fas la pato- 
ta. (Cau ell rabiós y mitj plorant en una cadira.) 

MUXDA 

Hipòlit! 

HIPÒLIT 

Jo no 'm mouré d' aquí, nó, mentres que ell hi si- 
gui. Y si venen los civils, me defensaré à tiros. 
(S* ha aixecat rabiós,) 

MUNDÀ 

Hipòlit. Escóltam, escóltam! (Ell no la vol es- 
coltar.) Jo 't vuy à tú, no més que à tú de tot lo 
mon. Mes si f agafessin y anessis à presidi, fill 
meu, tot estaria acabat entre nosaltres. Donchs à 
fugir, ho sents, y à campàrtela. Que no ho sabs 
prou que tú, tú ets el meu home? Y mira: per aques- 
ta: (fent la creu ab dos dits) escapat, y jo vindré 
à trobarte allí hont siguis. 

HIPÒLIT 

Qué dius? Que tú vindràs allí hont te digui? Que 
va de bo, Mundà? 

MUNDÀ 

Vaja, vaja, que aviat me farías fàstich. No ets 
ningú, tú; un poruch; un mort de por. Jo 'm voldria 
veure al teu lloch. 

HIPÒLIT 

Donchs mira: tiraré al dret. Me 'n aniré. (Ella fa 
un moviment volentlo interrompre: ell afegeix ra- 
biós.) Si, me .'n aniré. Y no me la íaràs, no; perquè 
si 'm trahissis, reira de Deu! jo un dia ó altre y t tro- 
baria. 

MUXDA 

Venen. Torna à dalt. 

HIPÒLIT 

Pújam lo que t' he dit. 

mundà, tiràntseli al coll en una efusió (T amor. 
Hipòlit, Hipòlit de la meva vida! 

hipólit, ab amor salvat/e. 
Mecatxo ab la dona! (Besantla.) Que no 't pugui 
aburrir jo! (Tirantla lluny.) Ves, ves, malehida! 

MUNDÀ 

Que son aquí! 

hipólit, desde V corredor. 
No fem cosas. Diners! 



ESCENA V 
MUNDÀ, GAETANA, JON, BERNABÉ y TOMÀS 

bernabé, desde la escala. 
Encara no he vist à la Mundà. 

MUNDÀ 

Ja baixo, ja baixo. 

BERNABÉ 

No, si ja som aquí. 

JON 

No sé pas perquè pujém. 

GAETANA 

Perquè estaràs més be aquí dalt. 

BERNABÉ 

Estich més content, Mundà! 

MUNDÀ 

Per qué ho estàs? 

JON 

Perquè '1 Jon fa tant bona cara. 

BERNABÉ 

En tants dias que no 't veig, renoy! 

TON 

Si tinch més vida jo! Mirat: ara mateix m' enfilaria 
à fer un cigarro al penol del sobre. (En Bernabé 
V ha portat d seure.) 

tom As, des de baix. 
Gent! Hont sou? 

GAETANA 

Puja, puja, Tomàs. 

TOMÀS 

He fet tart à la estació. 

BERNABÉ 

No hi fa res, home. 

TOMÀS 

Y aquest s' ha llevat! (S* acosta al Jon.) 

TON 

Y donchs! 

BERNABÉ 

Tomàs: tu qu' ets tant amich del Hipòlit; qué 'n 
sabrías alguna cosa? 

TOMÀS 

Si, à mi m' escriurà! 

GAETANA 

Quina vergonya, fill meu, si 1' hem de veure à 
presidi! Jon: qué hi faré jo? Ja ho sé que s' ho me- 
reix. Però si també m' es fill! 

JON 

Veyéu: encara Wfaríau enfadar. No ho soch ja 
de venjatiu; y si hagués C8mbiat, encara estaria 
content de lo que 'm va fer. (A Mundà.) Vina; lli- 
gam aquest mocador: s' afluixa sempre. Y no f enfa- 
dis que f ho diga: quan tu V arreglas queda més be. 

MUNDÀ 

Tant es. 

jon, ú Bernabé. 
Y quan surtím? Que n' hi haurà per gayre? 

BERXABÉ 

Me vols creure? Déixaho corre. 

GAETAXA 

Jo i i diria d' un cop. 

BERNABÉ 

Mireu que jo '1 conech! 

JON 

Qué hi ha? Jo vuy saber quants dias me quedaru 

MUNDÀ 

Si 't bellugas tant no podré... 

JON 

Tens rahó, Mundà. Y cóm P anyoraré jo aquest 
tracte d' aquí! (Quedàntsela mirant.) 

munda, apartàntsen resolta. 
Ja està. 

jon, apart. 
Ara si que me 'n aniré d' aquí totseguit. Eh! 
(Mentrestant par tan Bernabé y ta Gaetana.} 

BERXABÉ 

Veuràs, Jon: en quant al barco... Clar: que aques- 
ta vegada no 't podràs embarcar ab mi. 

JON 

Quédius? Ah, sí! 

BERXABÉ 

No hi ha manera; vetho aquí. 

jox 
Que potser à tu f han contractat y à mi no? 

berxabé, fingint. 
Això mateix. A tú nó. 

jon, pausa. 
Essent aixís t' embarcaràs tu sol? (Ab abatiment. 
La Gaetana s'acosta al Jon com per aconsolarlo.) 

bernabé, decidit. 

Sí. 

jox 

Està be. (Pausa. Després refentse.) Donchs jo- 
no m' hauria contractat sense tu; ho veus? Es clar 
qu' en aquest temps costa més trobar duas plassas 
que no pas una. L' un fa nosa al altre, y tu, mira„ 
ja estàs arranjat. Bon profit, noy, y... Deixemho 
corre. Si no sé perquè 'm ve de nou? Ja hi tinch 
d' estar fet jo à quedarme en terra. 

GAETANA 

Que no veus que 's pensa un' altra cosa? Enraho- 
na. (A Bernabé.) 

bernabé 
Donchs sí qu' enrahonaré, sí. (A Jon.) Y tu te 
n' has anat massa de la llengua, ho sents? Y, clar» 
que no sabs qué t' empatollas. 

JON 

Per qué no ho sé? 

BERNABÉ 

Perquè també estàs llogat tú. Y per ferte que- 
dar embustero, te: aquí porto 'Is papers en regla. 
(Anóntseís trayent.) 

JON 

Donchs no deyas?... 

BERXABÉ 

Si, te; aquestos son los meus; y aquestos son los 
teus. Te. Tots dos en lo mateix barco. Per qui m' ha- 
vías pres? 

JON 

Donchs per qué 'm feyas la broma de... (Rihent.) 

BERNABÉ 

Broma! Perquè tu no 't pots embarcar. 

JON 

Mal llamp! No f entench. 

BERNABÉ 

Clar: perquè s* ha avansat el dia. Perquè demà 
matí fem vela. 

JON 

Demà mateix? 

BERNABÉ 

Vetho aquí: ja ho sabs ara. 

JON 

Bueno! Donchs està be. Farem vela demà dematí. 
Si encara me 'n alegro! Quina gran cosa! 

bernabé, d Gaetana. 
Veyéu? Ja m' ho temia. 

GAETAXA 

Que 't tornas boig? 

TOMÀS 

Si no estàs curat! 

jox 
Que no estich curat? (A Bernabé.) Ja ho veuràs à 
bordo. 

BERNABÉ 

Be, això es de beneyt. (A Gaetana.) 

jox 
Tu diràs à quina hora marxem d' aquí. 

GAETANA 

De cap manera 

mundà, a Gaetana. 
Però deixéulo que se 'n vaji. (Ho sentjon.) 

bernabé, perquè enjon s" ha alsat, indicantli 

que se y n anirà. 
Va ja, va ja, prou. 

jox, picant ab lo puny à una taula. 
Es que à mi no 'm goberna ningú. Que tantas 
cansons! Y m' embarco demà, baldament tot... (No 
acaba perquè se li posa devantla Gaetana.) Gae- 
tana! (Cambi rdpit y carinyós suplicant.) 

GAETANA 

Ves, ves; empórtatel, Bernabé. Ja ho sé que no 't 
goberném nosaltres. A n' ell, es clar, no '1 goberna 
ningú. Ja m' ho ha tirat per la cara. (En Jon cau 
assentat molt conmogut.) Quin dret hi tenim nos- 
altres? El dia que va venir ja se 'n volia entomar. Y 
massa rahó que tenia! El vam fer quedar; y, mirat, 

com à present al foraster, li vàrem clavar una gani- 
betada. Ell se deu dir: «Anémsen aviat; es un cau 
d' assessinos això: qui sab encara!» 

jox 
Reira! Calleu d' una vegada. (Pausa.) Qué voleu 
que hi fassi jo aquí? Be me 'n hauré d' anar un dia 
ó altre? Donchs ara. 

GAETAXA 

Qué hi has de fer aquí? De primer curarte ben 
be. Y després... mirat... (No gosant d enrahonar.) 

jox 
Qué després, qué? Pts! (Fingint.) Me cansa à mi 
aquesta vida: ho sentiu? Jo ja us ne dono gracias de 
tot. (Mirant devegadas cap d la Mundà.) Mes qué 
hi farem si no he nascut per viure la... vida quieta, 
sempre sota una mateixa teulada? No 'n sé d' estar- 
me arrapat, com los arbres per las arrels à la ma- 
teixa terra! Soch com els pardals jo, que van d* assí 
d' allà. (Fingint sempre, mitj plorant y fréstech.) 
Això d' aquí es pels que son à casa seva. Jo ja hi 
estich fet à sentir barrar portas. 

GAETAXA 

Mentida! Veus, això que dius es tot mentida; que 
ja t' ho veig à la cara. Y tú, sabs lo que tens? Es el 
corcor de veure que tothom te Is seus, y tú, des- 
venturat, vas saltant com un palet de riera. 

BERXABÉ 

Mare! 

GAETAXA 

Sí, sí, li vuy dir, perquè ho conegui, que no 'ns 
ho empassem com à babaus. L' haguéssiu sentit 

aquesta tarde ab el senyor Querol! Y ahir al ves- 
pre, sabeu qué 'm va dir avans d' adormi rse?... Per- 
què aquí hont lo veyéu, el fréstech y desmenjat que 
tot ho desprecía, 's torna com una criatura y canta 
causons ab mi y vol que li conti rondallas fins que 's 
queda adormit. (Los altres se "n riuhen.) 

jon, à Gaetana, cremat. 
Donchs no vuy que ara vingueu... 

BERNABÉ 

Déixala dir à la mare. 

jon 
Es que 's creuran que... (Cridant.) 

gaetana, cridant més. 
Es que ho haig de dir tot encara que 'm reventin. 
(En Jon s' arronsa d y espatllas y s' asseu en un 
reco.) Sí, que la nit passada 'm deya que '1 seu goig 
més gran seria véures voltat de criaturas que se li 
penjessin al coll. (En Jon vol protestar.) Sí, sí; y 
que t' aixordessiti cridante Pare! Pare! Pare! (Riu- 
hen bondadosos Tomàs y Bernabé.) 

jon, aixugantse "Is ulls dissimuladament d } una 
revolada. 
Pts! Tantas cosas diu un home quan somnia! 
(En Bernabé 's deixa caure d la cadira del cos- 
tat cT en Jon y V agafa pel coll.) 

bernabé 
Vínam aquí, Jon; vínam aquí. Y que m' agrada 
això, que m' agrada! 

gaetana, mitj rihent y plorant. 
Y també m' ha preguntat una cosa. 

JOS 

Que calleu! 1 Cridant fort y anantta à privar que 
enrahoni.) 

berxabé, contenintlo. 
Dihéu, que ja 1' aguanto. 
(En Jon vol despéndres (T en Bernabé per feria 
callar- ell lo te agafat pel coll.) 

GAETAXA 

Que si la Mundà havia festejat may. 

IOX 

Be, sí; qué vol dir això? 

MUXDA 

Pts! Y ara? (Mirant cap al corredor del fons.) 

GAETAXA 

Y que la Mundà farà felís al home que s* hi casi. 
(Riuhen tots menos en Jon.) Qué us sembla? 

jox 
Com que sí. 

TOMÀS 

Alsa, Mundà! La enhorabona. 

MUXDA 

A mi deixéume estar: ho sentiu? 

jox 
Veyéu, Gaetana? Ab això qu' heu dit V heu.agra- 
viada à n' ella. 

MUXDA 

Agraviada nó. Però no vuy que ningú se 'n rigui 
de mi. 

JOX 

Déixals estar, Mundà, que ja s' acabarà això. 

GAETAXA 

Ah, si '1 Jon me volgués deixar fer! 

jox 
Qué? 

GAETAXA 

Deixarte posar caminadors, m' entens? Y lo que 
no has fet de menut f erho ara de gran. Res; pén- 
drem à mi un xiquet per mare, home, que tant no 
costa! 

muxda, apart. 
Ay, Deu meu, si aquell ho sent! 

jox 
Per fer qué? (Riu Gaetana.) Per fer qué dich? 
(Cremat.) 

GAETAXA 

Per fer lo que sabràs: ves escoltant. Bernabé, fill 
meu: tu aniràs à embarcarte. 

BERXABÉ 

Y es clar, y aviat. 

JOX 

Y jo ab ell. 

GAETAXA 

Ara hp sabrem. Mundà: no fugis. 

MUXDA 

Tinch feyna jo. 

berxabé, portantla per un bras quan ella se "n 

anava. 
Mundà! Aquí! 

MUXDA 

Pero calleu, dona; que calleu us dich. (A mitja 
veu.) 

GAETAXA 

Dígas: que vols que se 'n vaji ara mateix el Jon ó 
que 's quedi? 

MUNDÀ 

No sé per qué us heu de burlar tots de mi. 
(En Jon fa anar nerviosamenl una cadira rihent 
y confós, mirant d terra.) 

BERXABÉ 

Una cosa à la orella, Mundà. 

MUXDA 

Bernabé, per Deu, Bernabé! (Fugint y ell acon- 
seguintla. 

jox, d Gaetana. 
Deixéula estar. 

BERXABÉ 

Escolta: que no ho senti ningú. (Rihent y acos- 
tantshi molt.) 

muxda, d Bernabé. 
Que T Hipòlit es... 

berxabé, d la orella de la Mundà cridant molt 

fort. 
Que '1 Jon està enamorat de tu. (Ella ha procu- 
rat fer lo callar. Quan ha acabat, tots riuhen fent 
broma. De cop paran veyent al Hipòlit d la porta 
del corredor. 

ESCENA VI 



MUNDÀ, QAETANA, JON, BERNABÉ, TOMÀS 
y 1' HIPÒLIT 



mundà, mentres encara ríuhen. 
Deu meu! 

BERNABÉ 

V Hipòlit! 

MUNDÀ 

Ah! (Fent un xiscle y fugint lluny.) 

GAETANA 

El meu fill! 

HIPÒLIT 

Qu' esteu divertits, à fe de Deu! (La Gaetana 
s' ha acostat al Hipòlit que la ret xas sa.) 

TOMÀS 

D' hont surts? 

GAETANA 

Fill meu! 

HIPÒLIT 

Y aquesta també. Quina festa! (Avansa poch a 
poch sense fer cas del Jo n. Avansa en mitj d' una 
pausa de tothom. El Jon de cop se J n va cap ú 
n> ell. 

BERNABÉ, Ú JOU. 

Hont vas? 

JOX 

Déixam. 

hipólit, qu? era <f esquena al Jon. 

Qué?!... (Sentint venir algú's gira soptat ab 
por.) 

jox 
Hipólit! (Aliar gantli la md.) 

HIPÒLIT 

Ah, no! (No volent li dar.) 

jox, d Bernabé. 
Qué hi farem? 

hipólit, mirantho tot. 
Be! Be! Be! (Asseyentse.) 

gaetaxa, d Bernabé. 
Si algú r ha vist entrar... 

BERXABÉ 

Però que no ho veus, inf elis, que 't busca la guar- 
dià civil? 

HIPÒLIT 

Be, be, be! 

TOMÀS 

Ja vigilaré. (Anàntsen cap d la finestra.) 

GAETAXA 

Amagat, fill meu; no t 1 estiguis aquí. 

hipólit, rihent. 
Que me 'n vaji, no es veritat, mare? Està bé; està 
be. Me treyéu de casa pels forasters, mare. 

GAETANA 

No 't trech, fill meu, que jo 't voldria salvar. (Riit 
Hipòlit.) 

BERNABÉ 

Escolta, escolta, Hipòlit... (Perquè segueix ri- 
hent.) 

HIPÒLIT 

Y tu 'n tens tota la culpa, tú, que vas portar à ca- 
sa aquest home! aquest lladre! 

MUNDÀ 

No, Hipòlit! 
(Alguna vegada la Gaetana, la Mundà y 'l Berna- 
bé miraran per la finestra.) 

HIPÒLIT 

Que me 'n vagi de casa jo! Ara mateix, veritat? 
Ab la claror del dia, perquè m' agafin d 1 una vegada 
y estigueu tranquils tots! (Girantse d la Mundà.) 
Tots! 

TOMÀS 

No diguis això, home. 

GAETANA 

Ta mare no ho estarà may més de tranquila, que 
T has feta la dona més desgraciada. 

HIPÒLIT 

També li deyau això al pare. (La Gaetana plora 
fort.) Sí, plorar sí. Perquè 'Is hi faig nosa; perquè 
no *s poden entregar tots à peixar aqueix d' aquí* 
(Fent anar lo cap en direcció del Jon.) 

JON 

Si no fos germà teu y fóssim à una altra banda.. * 

BERXABÉ 

Déixal dir. 

HIPÓLTT 

Aguantéulo al valent; aguantéulo tots. Y si jo ara 
li volgués tornar à pegar à n' aquesta dona, qué fa- 
rías? (Anantla à agafar.) 

MUXDA 

Hipòlit! (Escapantli.) 

GAETAXA 

Jon! (Suplicant perquè no "n fassi cas.) 

jox, somrihent trist. 
Jo ray, Qaetana! 

hipólit, ú Mundà. 

Y tú vínam aquí desseguida! (Ella s" aparta més.) 

berxabé, resolt. 
Vaja, Hipólit; ja n* hi ha prou. 

HIPÒLIT 

Y tu qué vols? (En Tomàs devegadas s' aparta 
de la finestra.) 

GAETAXA 

Fill meu! (Contenintlo.) 

HIPÒLIT 

Y vos, mala mare, mala dona?... (Anantla ú em- 
bestir.) 

berxabé, tirantse sobre (/' ell. 
Ay reira de neu! A la mare la respectaràs. 

HIPÒLIT 

Déixam estar. 

BERNABÉ 

Y *t lligaré com una bèstia; malehit siguis, boig! 
(Fentlo caure violentment sobre una cadira.) 

HIPÒLIT 

Quina ràbia! Regir antse per la cadira com acci- 
dentat. 

MUNDÀ 

Hipòlit! Hipòlit! (Voleritlo calmar.) 

HIPÒLIT 

No 'm puch esbravar jo. No 'm puch esbravar! 
Quina ràbia; quina ràbia! (Després seguirà geme- 
gant fort.) 

jon, compassiu. 
Deixéulo; que 's calmi sol. Veniu. 
gaetana, à Bernabé. 
Míratel. (Ab compassió. 

mundà, apart. 
Jon: una cosa! (Portantlo ó primer terme hont 
los veji V Hipòlit.) 

JON 

Qu' es? 

MUNDÀ 

En contes de tu, que no 's podria embarcar V Hi- 
pòlit ab el teu nom? 

JON 

Y jo 'm quedaria?... 

MUNDÀ 

Es clar! (U Hipòlit seguirà gemegant cada ve- 
gada menos.) 

IOX 

Bernabé: que *m coneix la gent de bordo? 

BERXABÉ 

Ningú. (La Mundà va sentint la conversa cí ells 
dos.) 

GAETAXA 

Qué hi ha? (Volguent saber de qué enrahonan.) 

MUXDA 

Esperéuse. (Perquè vol seguir escoltant.) 
jox, donantlils papers d Bernabé. 
Donchs T Hipòlit se dirà Jon. Te; te. S' embarca- 
rà per mi y un cop fora port que 1 busquin. 

muxda, ananthi. 
Hipòlit! 

berxabé, d Mundà. 
Qué fas? 

jox, d Bernabé. 
Que li espliqui. 

muxda 
Escolta: ja estàs salvat. Aixecat. 

HIPÓT.IT 

Qué dius? (Mitj entontit encara.) 
muxda 

Que t' escaparàs; que ja no aniràs à presidi. (Ell 
s' aixeca com si J s despertés.) 

GAETAXA 

No hi anirà, nó. 

berxabé, d Jon. 
Ben tramat, noy. 



\ 

GAETAXA 

Tomàs: s' escaparà 1' Hipòlit. 

tomàs, mirant ab molta atenció ú fora. 
Esperéuse, esperéuse... 

. jox 
Qué hi ha? 

TOMÀS 

No ho sé... (Mirajon.) Allà baix... (Senyalant.) 

GAETAXA 

Ay, Deu meu! 

BERXABÉ 

QvC es? (Mirant hont lo Tomàs indica.) 

TOMÀS 

Entran al pont... La guardia-civil! 

BERXABÉ 

Si que ho es. 

gaetaxa, corrent al Hipòlit. 
La guardia-civil, Hipòlit! (L Hipòlit esparverat 
eomensa à retrocedir.) 

MUXDA 

Fuig, Hipòlit! (Ell no sab cap ahont.) 

jox 
Malviatje! Justament ara! 

HIPÒLIT 

La guardià... la guardia-civil! 

GAETAXA 

Fill meu, fill meu! 

HIPÒLIT 

Me venen à agafar, mal llamp! Mare: amaguéume! 
(Comensa insensiblement d caure la tarde.) 

BERNABÉ 

Qué fer? Si pujan... 

GAETANA 

Jon: r agafaran. 

JON 

Bernabé: estígat baix. 

BERNABÉ 

Sí, sí. 

JON 

Y '1 Tomàs; correu. 

TOMÀS 

Anem. (Se J n van tots dos.) 

HIPÒLIT 

No 'm deixeu, vos, mare. 

mundà, à Hipòlit. 
Si ja m' ho temia! 

JON 

No pujaran; el cor m' ho diu. 

GAETANA, à Jotl. 

Potser te voldran veure à tu. 

JON 

Vaig à baix. Aixís no pujaran. 

hipólit, posdntseli al devant* 
Ah, tu no passas, que 'm vas à espiar. 

jqx, indignat. 
Malehit siguis, brètol! (Andntseli d tirar d so- 
bre. La Gaetana 7 conté.) 

MUXDA 

No crideu. 

jox 
Més que brètol. 

GAETAXA 

No, Jon, per Deu! 
(U Hipòlit se n'ha apartat entre confós y aterrat.} 
jox 
No te entranyas ni res. (Tot andntsen.) 

GAETAXA 

Ves, corre! 



ESCENA VII 
MUNDÀ, GAETANA y 1» HIPÒLIT 

HIPÒLIT 

Tots me deixati, mare! 

MUXDA 

May, Hipòlit, may! 

N GAETAXA 

Prega, fill meu, prega. 

HIPÒLIT 

No *n... sé. No puch jo ara. 

MUNDÀ 

Ara arriban... y parlan ab en Bernabé. 
(L Hipòlit es al corredor del fons. La Mundà es- 
colta no lluny de la escala.) 

GAETAXA 

No entran? Dígas. 

MUXDA 

Ara hi es el Jon. 

GAETAXA 

No entran? 

MUXDA 

No, no. Son à fora. (Corrent ó la finestra.) 

HIPÒLIT 

Mira; que miris. (Furiós.) 

MUXDA 

Se 'n van poch à poch, 

GAETAXA 

Ay, Deu meu! 

HIPÒLIT 

Ab els dimonis.,. 

MUXDA 

Els nostres s' estan àY era. 

GAETAXA 

Perquè no 's malfihin. 

HIPÒLIT 

Jo 'Is vuy veure als civils! (Mirant per sobre las 
espatllas de las donas rihent bestial.) Ara ab dos 
tiros... 

GAETAXA 

Que's poden girar!... 

MUXDA 

No perdem temps nosaltres. 

GAETAXA 

.Sí, sí, que no tornessin, fill. 

MUXDA 

T embarcaràs demà dematí à Barcelona, ab los 
papers del Jon. 

HIPÒLIT 

Cóm s' arregla això? 

GAETAXA 

Al barco també hi haurà '1 Bernabé. 

HIPÒLIT 

•Qne no ho entench jo! 

MUXDA 

Tia: preparéuli un xich de roba y porteu diners. 

GAETAXA 

Ay sí, sí, corrents. (Se "n va per la segona por- 
Ja de la esquerra.) 

MUXDA 

Y tu quan sigui fosch surts d' aquí. Arribas à peu 
à Barcelona, y al ferse dia f embarcas. Ningú 't co- 
neix, y à tothom diràs que 't dius Jon. 

HIPÒLIT 

Y '1 Jon se quedarà aquí à casa? 

MUXDA 

Fins qu 1 estiga bo. 

HIPÒLIT 

No, no me 'n vuy anar ab el Bernabé! 

mundà, resolta. 
Que no hi aniràs? Donchs te, mira, ja torna la 
guardia-civíl. (Mirant per la finestra.) 

hipólit, espantat. 
Ja torna?! 

MUNDÀ 

Eh!... Gallina! Ets més mort que viu, y encara 
roncas! 

hipólit, ab encongiment. 
No, no venen. 

mundà, agafantlo ab una grapajda. 
Mira: t' ho torno à dir: si no V escapas ara, tot 
està acabat entre jo y tu: tot. 

HIPÒLIT 

Es que tu t' estarías ab ell aquí... 

mundà 
Eh! Donchs que t' agafin. 

HIPÒLIT . 

Y ell faria ab tu igual que jo. 

MUNDÀ 

Ala; ala à presidi! Si 'm fessis nosa t' hauria de- 
nunciat, bestiassa! 

HIPÒLIT 

Si tu també te 'n vas d' aquí, sí, ho faig. 

MUNDÀ 

Me 'n aniré; me *n aniré. Me posaré à servir, y 
quan m' envihis à buscar vindré allí hont siguis. 



I 

HIPÒLIT 

Es que si ara m' enganyas... 

MUNDÀ 

No 't mogas; y pels Sants Evangelis: primer el 
Jon que un presidari. Ja està dit. 

HIPÒLIT 

Demà à servir tu, eh? Demà fora d' aquí. 

MUNDÀ 

Demà, sí, mal me quedi morta ara mateix. 

HIPÒLIT 

Mal f hi quedis: ho sents? Mal els dimonis se 
t' enduguin. 

MUNDÀ 

Mira: ta mare. Y ara enllesteix. 

(Se va fent fosch.) 

gaetana, ab roba y un quinqué encès. 
£quí *t porto diners. Som tant pobres! 

. HIPÒLIT 

Vingan diners; vingan. 

GAETANA 

Y per Deu, no juguis, que si no fossis tu, més ne 
tindríam ara. 

HIPÒLIT 

Si; veníume ab sermons en aquesta hora. 



r 

ESCENA VIII 
MUNDÀ, GAETANA, HIPÒLIT, JON ? BERNABÉ 4 

BERXABÉ 

Cóm està això? 

MUNDÀ 

Tot està à punt. 

GAETANA 

Que sigui ben fosch de primer. 

(V Hipòlit conta 'Is diners.) 

BERNABÉ 

Un cop fora del pla, ray! (Ara ve enjon.) 

HIPÒLIT 

No m' armeu pas un parany à mi: com un llop, ba- 
túa! (Cambiantse Is diners d" una butxaca à la 
altra.) 

BERNABÉ 

Y encara gosas à dirho! 

hipólit, encarantse ab Jon. 
Perquè no fora nobla. (Dit grosserament.) 

JON 

Ves, ves, mal' ànima! 

GAETANA 

Y ho dius també per mi, Hipólit? 

HIPÒLIT 

Donchs també. 

BERNABÉ 



Acabémho. 



JON 

Tu si que no haurías de ser d' enlloch y no haver 
tingut may pare ni mare. 

HIPÒLIT 

No ronquis, no ronquis; que jo allí hont vaig seré 
el Jon; però tu aquí no seràs may V Hipòlit. Oy> 
Mundà? 
(Mentrestant en Bernabé repassa ab el fon los 

papers d' aquest. La Gaetana tria la roba y 

fa 7 farselL) 

mundà, d Gaetana, 
Cóm està això? (Per no contestar d V Hipòlit,) 

hipólit, cridant furiós, 
Oy, Mundà? Mundà! 

MUNDÀ 

Sí, home; sí. 

BERNABÉ 

Vaja; enllestim d' una vegada. Te: aquí hi ha tots 
els teus papers. La corbeta, cóm veuràs, es la Nue- 
va Esperansa, 

HIPÒLIT 

Si; dona. 

BERNABÉ 

Jo ara agafaré '1 carril, que aquesta nit haig de 
dormir à bordo. Escolta. (Perquè mira cap d la 
Mundà,) Demà à punta de dia ja seré al peu de la 
Machina esperante. Ja sabs hont es? 

HIPÒLIT 

Prou! 



r 

BERXABÉ 

Tu camps à través sempre que puguis: sobretot, 
fins que siguis lluny del poble no V acostis als ca- 
mins. 

HIPÒLIT 

Si; cT això me n' has <T ensenyar! Y hont poden 
ser ara 'Is civils? 

jox 

Si fossin per aquí prop, el Tomàs hauria vingut à 
avisar nos, que ja hi hem quedat. 

MUXDA 

Jo m* estaré pels voltants: no s' hi pert res. (Ab 
intenció al Hipòlit.) 

gaetaxa, d Mundà. 
Es que si 't veuhen à tu... 

HIPÒLIT 

Deixéula fer. Jo la vuy trobar à fora. (Gaetana 
va d enrahonar.) Qué sabeu vos? Encara no sou 
mestressa de tot, que no me n* he anat encara! (P/o- 
rant rabiós.) Sortiré per la porta del corral. (A 
Mundà.) Ves; ves. 

MUXDA 

Sí, sí, y vigilaré per si es cas. (Andntsen la 
Mundà. 

BERXABÉ 

Ab això, jo també me 'n vaig, que no fora à temps 
al carril. Y tu no triguis gayre, que 't cal fer mol- 
ta via. 

hipólit, cremat. 

Ja ho sé. 

BERXABÉ 

Y no 't fiquis en cap taberna, ni enlloch. 

HIPÒLIT 

Que 't dich que ja ho sé. 

BERXABÉ 

Jon! (Abrassantlo.) Posat ben bo. 

TON 

Sí, Bemabé, sí. 

BERXABÉ 

Y animo! 

jox 

No piquis tant fort, qu' encara me 'n sento. (Mitj 
rihent.) 

BERXABÉ 

Ay sí! Ja '1 sents, Hipòlit. 

hipólit, ú mitja veu. 
Romansos. 

gaetana, abrassantse ab Bernabé. 
Fill meu! 

BERXABÉ 

Mare, mare! tornaré aviat: sentiu? 

GAETANA 

Que deu t' ajudi; y à nosaltres també. 

BERXABÉ 

Sí que 'ns ajudarà, sí. (A Hipólit.) Tu no ganse- 
jis. (AJon, abrassantlo.) La derrera! (Rópit fu- 
gint.) 

jox 
Per ara. Adéu! (Seguintlo fins ó la escala.) 
Adéu! (Torna aixugantse "Is ulls depressa.) 

8 

ESCENA IX 
GAETANA, JON y V HIPÒLIT 

GAETAXA 

Hipòlit: aquí tens la roba. Hi ha tres parells de... 

HIPÒLIT 

Ja ho trobaré; déumho. (Petita pausa.) Malviat- 
je! Pensar que me 'n tinch d' anar tant lluny! (Tot 
suspesa nt lo farsell y cambiànsel de mà.) 

GAETAXA 

Perquè no V agafin, fill! 

HIPÒLIT 

Tant lluny! Y passar tanta aygua! (Mirant per tot 
y anant d llambregar ab por per la finestra.) 

GAETANA 

Vas ab ton germà; que tu no ho sabs el favor que 
t 1 ha fet aquest pobre xicot. 

jox, d mitja veu. 
No, Gaetana; no. (Andntsen lluny. V Hipòlit des- 
prés de mirar altra vegada per la finestra "s mira 
aljon com si anés d dir li alguna cosa: no li diu 
res, y tot xano xano va d agafar altre cop lo far- 
sell que havia deixat.) 

HIPÒLIT 

Veyàm si seran per aquí ara! 

GAETAXA 

Deu no ho voldrà, fill! 



s 

HIPÒLIT 

No ho voldrà, no ho voldrà... Ara ho veurem si 
això serà un parany. (Fent anar la vista de la Gae^ 
tana aljon.) Mm... Mm!... 

GAETANA 

Que m' ho haji de tornar à sentir, Senyor! 

jon, ab afecte. 
Hipòlit! 

HIPÒLIT 

No 't revenjas pas ara tu, eh? (Ab por.) 

JON 

Revenjarme jo de tu! Ves tranquil, ves! 

HIPÒLIT 

Es que jo no ho faria per tu lo que tu fas per mi: 
sàpigaho. (Ab odi.) No, no ho faria. 

JON 

Donchs jo cent cops; perquè ets el fill de la Gae- 
tana y '1 germà del Bernabé. Sí, Hipòlit, sí. Vina* 
(Anant d obrir los brassos.) 

hipólit, mitj conmogut. 
No; això no. 

JON 

Sí, Hipólit; si estàs enternit; si ploras! 

GAETANA 

Fill meu! Fill meu! (V abrassa al ferse ell en- 
rera.) 

hipólit, volent amagar la emoció. 
Deixéume estar. (Fréstech.) 
jon, furiós. 
Que abrassis à ta mare, reira! 

HIPÒLIT 

Eh, qué tantas cansons! (Apartant ó sa mare.) 

GAETANA 

Fill meu: que potser no 'ns veurem maymés! 

HIPÒLIT 

Que no estich per bestiesas jo! (Tot sortint plo- 
rós.) Qu' estich desesperat, malviatje! Vésten ara 
tant lluny! Déixaho tot! (Surt plorant rabiós.) 



ESCENA X 
GAETANA, JON, y després MUNDÀ 

jon, apart. 
Quin mal cor! No ha volgut abrassar à sa mare! 
Gaetana: coratje; no ploreu! 

GAETANA 

Que desgraciada que soch! Ja 1' has vist com nï ha 
tractat. Y à tu també, pobre Jon! Després de lo que 
has fet per ell! 

jon 
A mi ray!.: jo estich content de mi mateix, y això 
ningú m' ho treu. 

GAETANA 

De nit no 1' aturarà ningú, veritat? Ay, que pugui 
arribar al barco! Deu meu! Que no 1' agafin! 

jon 
En aquesta hora no hi ha por. Qui voleu que hi 



ACTE SEGON 117 

haji pels camins? (La Mundà entra.) Ja es fora» 
Mundà? 

GAETANA 

Hont T has deixat? 
(La Mundà 's corda cT amagat un botó del cos.) 

mundà, plorosa y enrogallada. 
Vora '1 camí de baix. Li he dit que prengués pel 
bosch de Rocanegra. (Plorant sens poder dissi- 
mular. 

GAETANA 

No 1' ha vist sortir ningú, eh? 

MUNDÀ 

Ningú. 

GAETANA 

La dressera es entre marges alts. 

JON 

Y la nit es ben fosca, y é. més ningú sospita que 
haji vingut aquí. 

GAETANA 

Ay, ja voldria ser demà! Cóm plora aquesta! (Per 
Mundà.) 

mundà, aixugantse y alsantse d' una revolada. 
No, si no ploro. Sempre us peuséu que 's plora 
aquí. 

JON 

Vina, Mundà, vina, y parlem jo y tu. (Ella tor- 
nantse ó aixugar los ulls se prepara pera escol- 
tarlo. Se sent una escopetada al lluny, fonda.) 

MUNDÀ 

Ay, un tiro! 

JOX 


Un tiro? 


GAETAXA 


Ay, Deu meu! 


JOX 


Qué haurà sigut això? 


mundà, molt conmoguda. 


• Potser han mort 1' Hipòlit. 


GAETAXA 


No ho diguis, Mundà! 


jox 


No s' ha sentit d 1 aquella banda. 



MUNDÀ 

Sí, sí, pel cantó qu' ell se n' ha anat. 

GAETAXA 

Verge santa, quina angunia! 

MUXDA 

Salvéulo, Deu meu, salvéulo! 

jox 
Però no us alarmeu! Qui sab lo que ha sigut! 

GAETAXA 

Reyna Santíssima! El cor me diu que li han tirat 
al meu fill. 

MUXDA 

Jo me 'n hi vaig. 

GAETAXA 

Anem. Surtím à fora. 



\ 

JON 

Ha entrat algú. Qui hi ha? (Cridant,) 

MUNDÀ 

Qui hi ha? (Cridant també.) Pujan. 



ESCENA XI 

GAETANA, MUNDÀ, JON, TOMÀS y P HIPÒLIT 
desde fora. 



TOMÀS 

Ja pujo! Ja pujo! 

JON 

Es el Tomàs. 

tomàs, entrant. 
Han agafat al Hipòlit. 

MUNDÀ 

Ah! (Cau asseguda.) 

GAETANA 

Deu meu! Deu meu! 

MUNDÀ 

Li han tirat? 

TOMÀS 

Sí. No 1' han tocat. La guardia-civil li havia cridat 
alto! Ell s' ha posat à corre. Sort que al sentir el 
tiro s ha aturat, que sinó... 

GAETANA 

Ay, pobre fill meu! 

JON 

Quina mala desgracia! 

mundà, apart. 
Ara si que llestos. 

TOMÀS 

Ara van venint. Se 1' emportan. Passaran per aquf 
devant. 

GAETANA 

Per aquí. (Anant cap d la finestra y entomant- 
sen.) Ay! Jo no tindré cor per véurel. 

tomas, d fon. 
Es camí de la presó. 

mundà, sempre asseguda. 
Llestos! Tot s' ha acabat. (Apart.) 

JON 

Se sent remor. Potser ja venen. (A Tomas.) 

TOMÀS 

Veyàm. (Anant d ta finestra.) Es clar que som 
ells. Si ja son aquí! (Lleuger remor de gent.) 

GAETANA 

Fill meu! No tinch valor per véurel. (Acostantse r 
ab tot, cap d la finestra.) 

jon, d Gaetana. 
No sortiu, nó. 

HIPÒLIT 

Pillos! Més que pillos. Los d' aquesta casa que 
m' heu trahit! Mare; Mundà; m' heu trahit, m' heu 
trahit! Pillos! Més que pillos! (La veu un xich flui- 
xa de cop, com qui s" acostés, es més forta des- 

pres, y torna d ser més apagada, com si s' allu- 
nyés, igualment que la remor de la gent que va ab 
lo prés.) 

GAETAXA 

Verge Santa! Es el meu fill que ho diu! 
jon 

No 's pot sentir això. (Emportdntsen d la ban- 
da oposada de la finestra d la Gaetana.) Veniu, 
veniu. 

mundà, apart, rihent rabiosa. 
Ves! Esperat que surti de presidi! Ara hi corro! 
(Anàntsen cap d la segona porta de la esquerra, 
després de mirar fondament al Jon, que no se '/z 
adona.) 

hipólit. La veu ja més lluny. 
Pillos! M' han trahit, pillos! 

GAETANA 

No! No! (Tapantse las orellas per no sentirlo.} 



TELÓ 



N 



Acte tercer 



Cuyna d* una casa pobre de pagès. Al fons esquerra un 
portal sense porta, veyentse la escala fosca que va dalt. A la 
esquerra la llar y 'Is fogons. A la dreta, en primer terme, la 
porta que dona al carrer, qu' estarà sempre ajustada. En se- 
gon terme una finestra. Al fons, cap à la dreta, un bressol. 
Vora la paret de la esquerra un cubell preparat per posarhi 
roba per la bugada. Vora la porta de la entrada un cove 
gran ple de roba mullada. La escena està il•luminada per la 
rojor de la llar y per la llum blavosa, qu' entra per la fines- 
tra, d' una tarde trista d' hivern. 



ESCENA PRIMERA 
MUNDÀ, y després lo SENYOR QUEROL 

mundà, acotxant al nen, qu" es al bressol. 
Vaja, no n' hi ha més de popas. A dormir, ara, à 
dormir. (Agafa' l plat ab la cullera de fusta, qu" era 
prop del nen, y'l porta als fogons. Lo nen arrenca 
a plorar.) Mare de Deu de criatura! Sí, per tu es- 
tich avuy! (Lo nen segueix plorant. Ella hi va.) No 
ploris, pobret, no ploris. (Bressant.) Els homes no 

ploran... Oh... oh... oh. (Lo nen va parant de plo- 
rar.) Veyàm si s 1 adormirà cT una vegada. (Va fres- 
sant més poc h d poch. Lo nen acaba de p/orar.) 
Ara! Ves qui està per cansons! Ja s' ha adormit. 
(Se 'n va d espavilar lo foch. Després s' acosta 
al cubell y comensa d posarhi roba (T un altre 
cove que te aprop. En aquest instant trucan.) Qui 
hi ha? 

senyor querol, tot entrant. 
Soch jo, Mundà. 

MUXDA 

Acostis, acostis al foch, que s' escalfarà. 

SENYOR QUEROL 

No soch f redolich jo! Y això que hi ha una glas- 
sada... 

MUXDA 

Prou que ho sé. Miris: al saf reig, si no es el pi- 
cador, no trenco '1 glas. 

SEXYOR QUEROL 

Oh, y es estrany ab el vent que fa. 

MUXDA 

Forsa que 'n fa. 

SEXYOR QUEROL 

Qué tal el nen? 

MUXDA 

Ara està be. Sinó que ha passat una febradeta. 
Y com el Jon es un paràs... 

SEXYOR QUEROL 

Sí, es clar, y com que tu ets una marassa... 

MUXDA 

Vaig fent, eh? 

SENYOR QUEROL 

Sí, dona, sí. Jo venia pel teu marit. 

MUNDÀ 

No serà aquí fins à entrada de f osch. (Ella s' acos- 
ta d la llar y contens a d arreglar lo sopar.) 

SENYOR QUEROL 

Qué fa à la vinya ab aquest temps? 

MUNDÀ 

Miris: cop de dolla alstenossos, que diu que son 
com una pedra. 

SENYOR QUEROL 

Y quina afició, veritat? (Asseyenlse vora 7 foch.) 

MUNDÀ 

Està més content fent de pagès! Veurà: com no 
tenia hont caure mort... 

SENYOR QUJEROL 

Es clar! Per tu qué no faria '1 pobre Jon? (Pau- 
sa.) Ves tu per qui f escarrassas! 

MUNDÀ 

Ca! Jo pel nen. 

SENYOR QUEROL 

Y pel Jon: qué 'm diràs? 

MUNDÀ 

Jo ho sàpigues! (Pausa.) Ay, Deu meu! 

SENYOR QUEROL 

Qué tens? 

mundà, arronsantse cT espatllas. 
No ho sé: tot avuy qu* estich més neguitosa!... Y 
sense motiu, sab? 

SENYOR QUEROL 

Oh, es clar! (Pausa.) Donchs li volia dir al Jon, 
que V arrendament d 1 aquellas terras hem de dei- 
xarho corre, perquè... ja no las tinch. 

MUXDA 

Se las ha venudas. 

SENYOR QUEROL 

Venudas no; però ja no son mevas. Cosas del 
mon, vet ho aquí. 

MUNDÀ 

Be, ja n' hi arrendarà unas altras. 

senyor querol, rihent trist. 
Si, quinas? Totas se las n' ha endudas la Justícia, 
filla. Això 't deu estranyar à tu? 

MUNDÀ 

A mi sí que ja no m' estranya res, senyor QueroK 
Soch jove; però si ara fos afer... (Picant ab un 
peu d terra.) 

SENYOR QUEROL 

Ara afigurat jo à las mevas vellesas; sense pro- 
pietat, ab los fills escampats, tot sol! 

MUNDÀ 

Encara com no 's va tornar à casar... 

SENYOR QUEROL 

Això si que no: 1' amor una vegada y prou. 

MUNDÀ 

L' amor primer, eh? Aquest, aquest es el que du- 
ra; y '1 que mana sempre! Ah, sí, sí! 

SENYOR QUEROL 

Lo mateix te dich, Mundà. 

mu.vda, després d' una pausa. 
Ja ho veu; ja tenim aquí al Hipòlit. 

SENYAR QUEROL 

Ara m' ho han dit qu' era aquí. 

MUNDÀ 

Sí, sí; del matí qu' es al poble. 

SENYOR QUEROL 

Ja tenen rahó, ja, que à tot s' arriba. Y semblava 
que no havia de tornar may. 

MUNDÀ 

No me 'n parli. 

SENYOR QUEROL 

El temps que passa volant... 

MUNDÀ 

Es à dir, qu' encara no V ha vist vostè al Hipòlit? 

SENYOR QUEROL 

Com compendràs, no hi tinch cap pressa. 

MUNDÀ 

Nosaltres tampoch 1' hem vist. Com que tractava 
al Jon de cualsevol manera, hem pensat: ell dirà. 
Qué li sembla à vostè? Que 1' havíam d' anar à re- 
bre? 

SENYOR QUEROL 

Qué sé jo, filla! 

MUNDÀ 

El Jon volia que hi anéssim, y à mi m' ha semblat 
que no. Encara que diuhen que torna molt cambiat. 

SENYOR QUEROL 

Prou li convindria. Veuràs, allí 'Is aplanan d' allò 

més. A tu si que devegadas te tractava d* una me- 
nera... Y això que la gent creya que à la fi us casa- 
ria u. 

MUXDA 

Y ara, senyor Querol? Veurà: com que som tant 
parents.... ÍS' hi ha girat (T esquena dissimulant.) 



ESCENA II 
MUNDÀ, SENYOR QUEROL y TOMÀS 

TOMÀS 

Vaja, que 'Is d 1 aquesta casa no teniu modos ni 
criansa ni vergonya. (Sorprès al veure al senyor 
Querol.) Deu lo guard, senyor Querol. 

SENYOR QUEROL 

Salut, noy. 

MUXDA 

Y qué n' has de fer tu, veyàm? Ja te 'n pots anar 
de casa desseguida. 

TOMÀS 

Ay, ay! Qu' estem armats avuy mestressa! Jo ho 
faig per vosaltres; perquè jo 't dich que si '1 vejes- 
sis... (Ella dominantse.) 

MUXDA 

Que r has vist tu al Hipòlit? 

TOMÀS 

Y sí, dona; qui no V ha vist al poble? 



i 

MUNDÀ 

Y has enrahonat ab ell mateix? 

TOMÀS 

Ah! no: ab sa gerra. Y es clar que hi he enraho- 
nat. Y nT ha convidat à esmorzar. Y hem esmorzat. 
Y no 'ns n' hem ditas pocas de cosas. 

MUNDÀ 

Conta, conta. (Pausa.) Y està cambiat, eh? For- 
sa cambiat? (Ab molt interès.) 

TOMÀS 

Si no '1 coneixeràs, dona; si es una malva! 

SENYOR QUEROL 

Es clar, d' arribada... 

MUNDÀ 

Y de qui t' ha parlat, de qui? 

TOMÀS 

Ho vols saber? Donchs sempre de vosaltres. Y, 
vaja, que no s' ho pot acabar que no hagueu anat à 
la estació. 

mundà, molt nírviosa. 

Y cóm ho ha dit, cóm? Vaja, esplicat. (Cremada.) 

TOMÀS 

Ves! Dihentho. Y que si tu estàs contenta ab el 
Jon. Y que si us baralleu. Y que si aquí. Y que si 
allà. Vaja... dihentho. 

mundà, apart. 
Ay, Senyor! 

SENYOR QUEROL 

Es clar! Ab tant temps que no es aquí... 

TOMÀS 

Com que... mira. Me 'n vaig à trobar el Jon per- 
què hi vaji desseguida. (Alsantse.) 

MUNDÀ 

Ja te 'n guardaràs. Déixal estar al jon. 

tomAs 
Y tú ja cal que hi corris. Ja ho veuràs al Jon cóm 
el pentino. 

MUNDÀ 

Que '1 deixis te, dich. 

TOMÀS 

Sí; ara 't crech! (Sortint.) Quins pochs modos! 
Y quina poca criansa! (Ja es fora.) 

MUNDÀ 

Es tossut, mireu. Quin empenyo de que hi anem 
y de que hi anem. Jo ja sé lo que 'm faig. 

SENYOR QUEROL 

Tu fas be. Lo primer es tenir content al marit. 
munda, arronsantse d 1 espatltas. 

Si; al marit! al marit! (Apart) Més ganas tinch jo 
de véurel que ningú, y m' estich aquí consumintme. 
(Llensant ab ràbia 7 venta fochs ó altra cosa.) 

SENYOR QUEROL 

Be, no t' hi enfadis. Y al Jon dígali lo que t'^he 
encarregat. 

munda 
Estigui bo. 

SENYOR QUEROL, SOrtint. 

Adéu, adéu! (La Munda ajusta la porta derrcra 
d* ell. S' asseu v queda plorant.) 

MUNDÀ 

Si sembla ahir que se *n va anar! Y jo haig de viu- 
re ab aquest altre. (Mirant al bressol,) Que n' he 
estat de boja! Qué boja! Qué boja! 



ESCENA III 

MUNDÀ, GAETANA y V HIPÒLIT. Va minvant la llum que 
entra per la finestra y per la porta quan es oberta. 



gaetana, desde fora. 
Mundà! 

MUNDÀ 

Ay, ay! La tia! (Aixugantse "l plor depressa.) 

GAETANA 

Mundà! (Entra.) Hont ets, noya? 

MUNDÀ 

Soch aquí, tia. 

GAETANA 

Us venim à veure. Vinch ab Y Hipòlit. 

MUNDÀ 

L' Hipòlit es aquí? 

HIPÒLIT 

Si es que 'm vol veure aquesta. (Mentres va en- 
trant.) 

MUNDÀ 

L' Hipòlit! (Ab alegria anant cap d n' ell.) 

HIPÒLIT 

Jo, jo mateix. Potser si que si m' arribas à tro- 
bar per un camí no m' haurías conegut. (Ella, que 
no s* 1 hi ha acostat gayre, al veure la seva tran- 
quilitat arrenca en plor.) 

MUNDÀ 

Deu meu! Deu meu! 

gaetana, rihent. 
Y ara, noya? Qu' hem de fer? Encara que jo tam- 
bé he plorat d' un gust... Y ara jo voldria aquí al 
Bernabé, que de segur que també ploraria. Sinó 
que '1 pobre navega tant lluny... 

HIPÒLIT 

Be, Mundà, be: m* has conegut desseguida, ja ho 
veig. 

MUXDA 

No sé per qué ho dius això. (Tot plorant.) 

\ 

GAETAXA 

Si sembla qu' era ahir que... 

HIPÒLIT 

Ara 'm pregunta perquè li dich això, mare. Per 
res, dona, per res. Però quin posat que 'm fas més 
estrany! Miréusela, mare. Encara no 'ns hem fet 
una abrassada. 

MUXDA 

Hipòlit, sí, sí. (Corrent d abrassarshi.) 

HIPÒLIT 

Aixís, dona! Com quan ens vàrem despedir. (Llen- 
santla lluny sens que ho ve/i la Gaetana.) Aixís; 
aixís. 

MUNDÀ 

Hipòlit! No, Hipòlit! (Calla rabiosa perquè la 
Gaetana s' ha girat.) 

GAETANA 

Aquestas cols s' han de bullir, oy? 

MUNDÀ 

Sí, tia; sí. (Anant ó la llar.) 

GAETANA 

Ja me 'n cuydo. 

HIPÒLIT 

Be, noya, be. Donchs t 1 has casat al poble? Y 
aquesta es la teva casa, eh? 

MUNDÀ 

Ja ho veus. 

HIPÒLIT 

Y aquí dintre ets felís. (Rabiós.) Ja f ho veig à 
la cara. (Ella "s gira cT esquena y s y aparta.) 

GAETANA 

Y que te un nen més hermós!... Míratel, Hipòlit. 

MUNDÀ 

Deixéulo dormir al nen. 

HIPÒLIT 

Sí, sí; no '1 toqueu. No m' agradan las criaturas. 
Riu, dona, riu. Cóm s' ha quedat aquesta? A la Mun- 
dà li deu semblar que surto de terra. 

mundà, ab intenció. 
Qui s' havia de pensar que tornessis tant aviat, 
Hipòlit? 



\ 

HIPÒLIT 

Sí; ja ho sé, ja, lo que vols dir. Eh!... (Tirantli 
pel cap lo que tinga aprop, que no la tocarà, per- 
que ella s' aparta.) Tu 't debías dir: Ja està llest 
per sempre més 1' Hipòlit! De segur que *s florirà 
per allí dintre. 

MUXDA 

No, no, que vàrem plorar molt per tu ab la tia. 

GAETAXA 

Això si que ho pots ben creure. (Ell segueix ri- 
hent.) 

HIPÒLIT 

Y te, te; ja 'm pots mirar la cara. No m' he mort, 
no: qu' he tornat ab la mateixa salut. Y de forsa 
no 't dich res. Ah! $ ab la dèria de sempre. (La 
Gaetana s' ha girat.) Res de jugar, per això, ma- 
re! (Rihent.) 

GAETAXA 

Això ni dirho; es clar. 

MUXDA 

Jo aniré fent feytia. 

GAETAXA 

El sopar déixal per mi. (La Mundà trafiqueja al 
cubell.) 

HIPÒLIT 

Ah! Aquesta no ho sab: la gent troba que ara faig 
posat de bona persona: oy, mare? 

GAETAXA 

Sí, fill, sí. Y ara veuràs com tothom t' estimarà. 

hipólit, sarcóstich. 

Tothom!: fins m' estimarà '1 marit d' aquesta, 
qu* es tot lo que 's pot dir. 

GAETANA, reptCttltlO. 

Hipólit! 

HIPÒLIT 

Deixéume enrahonar, que fa massa temps que ca- 
llo. Y hont lo tens ara '1 marit? 

MUNDÀ 

No pot trigar gayre. 

(Se va fent fosch.) 

hipólit, sarcàstich. 
Y... veyàm, veyàm; te Testimas forsa al teu marit? 

MUNDÀ 

Pts! 

gaetana, alegre. 
Ves quinas preguntas de fer! 

HIPÒLIT 

A qui festimas més, veyàm, al nen, ó al teu home? 

mundà, resolta. 
Al meu fill. 

hipólit, miróntsela fixo. 

Ah, sí? 

mundà 
Al meu fill me V estimo més, molt més. 

HIPÒLIT 

Mundà! Me... (Anant d enrahonar.) 

muxda, riallera. 
Qué fas? (Advertintli ab un moviment qnesa 
mare es allí.) 

HIPÒLIT 

Res, que m' he enganxat ab una redolta. 

muxda, anant cap à la porta de sortida. 
Mireu: no puch ab aquest cove. (Probant d' al- 
sarlo.) 

GAETAXA 

Fessis bugada més sovint. 

MUXDA 

Teniu rahó. Vínam à ajudar, Hipòlit. 

HIPÒLIT 

Això ray! 

MUXDA 

Agafa aquí. 

hipólit, apart. 

Mundà:... Qu' hem de fer? (A ella sola mentres 
atravessan la escena ab lo cove.) 

MUXDA 

Sí, sí, Hipólit. Sí. (Volent dir: «som com avans».) 

hipólit, en veu baixa. 
En tu està que jo li fassi bona cara al Jon. 

MUXDA 

Fésnhi. (Alt.) Agafa fort. 

HIPÒLIT 

Donchs vindré aquesta nit. 

MUXDA 

Si la porta es ajustada, empeny. 

HIPÒLIT 

Trobo que no pesa gens, noya. 

MUNDÀ 

Ara ja '1 pots deixar. 

GAETANA 

Me sembla que '1 Joanet se desperta. Si obra Ms 
ulls! 

MUNDÀ 

No ho crech. Ca! (Anant cap al bressol de mala 
gana.) 

hipólit, molt alegre. 

Deixéume veure aquest bordegàs. Veyàmlo, Mun- 
dà, veyàmlo! 

GAETANA 

Esperéuse qu' encendré '1 llum. (V encén.) 

MUNDÀ 

No s' ha despertat, no; si ja m' ho pensava! 

GAETANA 

El vicieu massa à n* aquest xicot. (Desde la vora 
del foch.) 

MUNDÀ 

Ha estat malai tet. Acostat, acostat si '1 vols veure. 

HIPÒLIT 

Prou! 

MUNDÀ 

No '1 vuy descotxar gayre, sabs? (Anant ab por 
de que "s desperti. En aquest moment se sent al 
Jon al lluny que ve cantant una canso de bressol.) 

ESCENA IV 
MUNDÀ, GAETANA, HIPÒLIT y JON 

GAETAXA 

El Jon! No, no; deixémlo. (No deslotxant a/noy.) 

HTPÓLIT 

Tàpal, tàpal, que no 's refredi. (Ab despreci. 
Apart.) Ves que se me'n fum à mi d' aquest mar- 
rech! 

GAETAXA 

Cóm canta '1 pobre Jon! Y cóm se coneix que 
1' han fet felís à n' aquest home! Oy, Mundà? 

mundà, per no contestar. 
Però, dona: aquesta olla encara no ha arrencat el 
bull! Ni us cuydéu de res, ni... (Posant be Us tions.) 

GAETAXA 

Aprèn, aprèn à ser felís! Escóltal. 

hipólit, ab segona intenció. 

Ja n' apendré, ja n' apendré; no 'n passeu ànsia. 
(Mirantse d la Mundà.) Y demà ja ho veureu si 
també canto. (Riu tornantse d mirar d la Mundà, 
que se 7 mira molt seria.) 

GAETAXA 

No li diguis que som aquí, que 's quedarà parat. 

MUXDA 

Calleu, que ja es aquí. (Jon entra cantant alt la 
canso de bressol, cantant baixet quan es dins.) 



\ 

JON 

Que dorm el nen? 

MUNDÀ 

Tota la tarde. 

jon, deixant las eynas de pagès. 
No ha tornat pas à tenir febre? 

MUNDÀ 

Gens. 

jon, anant al bressol. 

Veyàm, veyàm! (Bufantse las mans avans de 
tocar lo nen.) Qu' estich fret, malviatje! Estàfresch 
com una rosa. 

GAETANA 

Jo al entrar hauria dat la bona nit à las personas. 

JON 

Ola, tia: no sabia que fósseu aquí. 

GAETANA 

Es que no he vingut sola jo. Veuràs, girat! 

JON 

Ja 1 veig: 1' Hipòlit! (Ananthu) 

hipólit, acostantshi. 
Sí, noy, sí; tócala, tócala. 

JON 

Ja ho crech. Y ab molta alegria; vetho aquí. 

HIPÒLIT 

Com jo també: ab molta alegria. 

GAETANA 

Veuràs. Com que vosaltres no veníau à véurel, 
ho hem fet nosaltres. 

HIPÒLIT 

Es clar. 

JOX 

Ara ja us ho direm ab tota franquesa: ab la Mun- 
dà no sabíam qué fer. Y vaja, tu, fa la Mundà) hem 
fet un bunyol de no anarhi desseguida. 

MUXDA 

Sí, sí; hem faltat; ja ho veig. 

HIPÒLIT 

Jo us ho diré. La culpa al capdevall no es pas 
vostra, qu' es tota meva. Vosaltres no ho sabíau 
com tornava jo. Me n' havia anat com una bestiola; 
y mirat, us deveu haver dit: à las bestias una cossa 
als morros. 

JOX 

Me vols creure, Hipòlit. Ara ja ets aquí ab ale- 
gria de tots. Mirat; se deixa corre tot allò d' avans, 
y no se 'n parla maymés. 

GAETAXA 

Ben dit. S' hi fa la creu, y s' ha acabat per sempre* 

HIPÒLIT 

Per mi ja està deixat corre, y mort y enterrat. 

jon, posantli 7 bras à la espatlla. 
Sí, Hipòlit, sí, y ara à viure y à portarnos bona 
voluntat, y à fer tant be com se puga à tothom. 

HIPÒLIT 

Això mateix. (Sorrut.) 

jox, rihent. 
Y à fer bona cara. Y à péndresho tot alegrament. 

HIPÒLIT 

Es qu' encara porto P ayre de presidi, jo, mal- 
viatje! 

TON 

Qué presidi, ni presidi!... Hont som? Séu, home, 
séu. Aquí; al meu costat. Ay caratsus del Hipòlit! 
(Rihent.) Si, si. Y quinas ganas que teníam de que 
tornessis! Oy, Mundà? 

MUNDÀ 

Moltas. 

HIPÒLIT 

Donchs, en parlavau de mi? 

JON 

Si n' hem parlat! Jo li deya à la Mundà: veyàm, 
veyàm quan torni P Hipòlit: potser si que al véurens 
tant contents à nosaltres li agafarà «om una mena 
d' enveja y li vindran ganas de casarse... 

HIPÒLIT 

Jo ganas de casarme?! (Ab despreci.) 

GAETANA 

Escóltal, fill, escóltal. 

JON 

Sí, tu, sí. Y jo li deya: li hauríam de buscar una 
xicota que fos com tu: tant bona muller y tant bona 
mare; que travalli forsa, y que t' estimi forsa: com 
aquesta m' estima à mi. (Agafant al pas d la Mun- 
dà d 1 una grapada.) Tu, no fugis: vínam aquí, bo- 
na pessa! 

MUNDÀ 

Déixam estar. 

jon, que P ha subjectada. 
Míratela, míratela, Hipòlit. (A Mundà.) Y no 
amaguis la cara, y no te 'n donguis vergonya! (Riu 
Jon.) 

mundà, escapà ntseli. 
No m' agradan aquestas ximplerías. 

jon, rihent. 
Malehitsiga la dona! Que no veus que tots som de 
casa? (La Mundà encén un quinqué y 'l porta a la 
taula que va parant.) 

HIPÒLIT 

Es clar. Es clar. (Rihent.) Tots som de casa. 

JON 

Es qu' ella no s' ho pensa '1 be que m' ha fet à mi, 
Hipòlit; que me 'n ha fet molt, molt de be. 

HIPÒLIT 

Donchs... donchs te n' ha fet molt, eh? 

JON 

Tant, que no V ho pots afigurar. Ves qué 't dich! 

MUNDÀ 

Mira qu' ells també tenen de sopar, home! 

hipólit, alsantse. 
Si, tens rahó. 

JON 

No; séu, noy, seu! 

HIPÒLIT 

Es que, veuràs... 

GAETANA 

Pero si no anem depressa... 

JON 

Y séu, home! (Fent seure al Hipòlit.) Mira: ja ho 
sabs com me trobava. No tenia ningú enlloch. Ni sa- 
bia de quina terra havia sortit ni qui m' havia posat al 
mon. Y, es clar: tant sç m' endonavan cuytas com 
cruas, y tothom me feya fàstich. Don chs vet' aquí 
que, sense saber cóm, jo que anava d* assí d 1 allà, 'm 
trobo que m* anava tornant un altre. Mirat: fins alas- 
horas no havia tingut res que fos meu: donchs ja 
tenia à la Mundà, que volia ser meva, no més que 
meva. Y tenintla à n' ella, ja vaig posar orgull, com 
tothom; y al néixer mon fill... ah! Hipòlit, tu no ho 
ho sabs això lo qu* es, tu no ho sabs encara, des- 
graciat! Al néixem el fill, jo, ja ho veus, jo ja no 'm 
vaig tenir per bort. Mon fill m' ho va portar tot, 
tot: passat, present, y lo de més enllà. Y quin gua- 
nyar el temps perdut! Y al apendre ell moltas co- 
sas, apéndrelas jo també. Y que no *n vaig aprenent 
pocas de cosas cada dia! Afigurat que ab ell fins 
vaig apendre de senyarme, que no ho havia fet may 
de la vida. (Rihent content.) Sí, sí, Hipòlit; he arre- 
lat, he arrelat en aquest mon; y '1 meu fill es V arrel 
que m' ha lligat, com à tothom, aquí hont som, à la 
terra. Mi ratel, Hipòlit! Totjust comensa à caminar. 
No puja quatre pams. Y à n 1 això tant desnerit y tant 
pobrissó jo m' hi apuntalo. Y res me fa por, res, ni 
per avuy, ni per demà, ni per may, que 'm trobo que 
soch amo de tot, y tot, tot s* ha fet per mi: Deu, las 
montanyas, las estrellas, las alegrías del mon, el 
viure, y fins el morir. Perquè ara ja *m podré morir 
satisfet quan me toqui, que 'l meu fill me tancarà 'Is 
ulls y 'm clourà la caixa. (La Gaetana s y aixuga "Is 
ulls.) 

HIPÒLIT 

Sí, sí. (Estúpit y burleta.) 

GAETAXA 

Qué m' agrada sentí 1. LA Mundà.) 

MUXDA 

Y quin vici que te de contar à tothom aquestas 
cosas! ÍAnóntsen ó altre lloch neguitosa.) 

hipólit, sense saber qué dir. 
Si, es clar: ja tens rahó, ja. (Alsantse.) Donchs 
qué fem mare? que no 'ns en anem à sopar? 

GAETAXA 

Be ho haurem de fer. (Segueix ajudant ó la 
Mundà, que comensa à parar taula.) 

jox 
Búscat xicota, créume, Hipólit, y casat. 

hipólit, ja no podentse aguantar. 
Home!... (Mirantsel de cap d peus.) 

ïox 
Qué vols dir? 

HIPÒLIT 

Res. (Repensantse.) Que també 's pot anar be 
en aquest mon sense casarse, y sense tenir mayna- 
da que se us embruti. Pts... quin fàstich! 

jox 
Calla, calla! (Compassiu.) 

HIPÒLIT 

Au: anem, mare. 

GAETAXA 

Qué hi ha? 

HIPÒLIT 

Cà, res: que com à n 1 aquest totas li ponen... (A 



\ 

Jon burlàntsen.) Bueno, noy; ja 'n tornarem à par- 
lar un altre dia. 

JON 

Quan vulguis 

MUNDÀ 

Aneu, aneu, tia. 

JON 

Si us voleu quedar, ens ho partirem com à bons 
germans. 

HIPÒLIT 

Gracias, gracias. Porto molta gana jo d 1 allà à 
presidi. 

JON 

No se 'n parla de presidi. 

HIPÒLIT 

Però s' hi pensa. 

GAETANA 

Bona nit, Jon. 

JON 

Bona nit. Fins à demà, Hipòlit. 

HIPÒLIT 

Mundà: ja 'ns veurem. 

MUNDÀ 

Adeusiau. 

hipólit, tot sortint. 
Adéu, Jon, adéu. Y 't felicito. 

JON 

Jo també à tu. Adéu. (Li ha dit quan ja era ú 
fora y després gira la clau.) 



\ 

ESCENA V 
MUNDÀ y JON 

MUNDÀ 

No n' he perdut poch de temps! Tinch una bugada 
més regrossa! 

JOX 

Es à dir, que '1 nen gens de febre, veritat? 

MUXDA 

Si ja t' ho he dit que no. 

jox, asseyentse ó terra tot rihent prop del 
bressol. 
Veyàm, veyàm el nostre general. (Ficant la ma 
al bressol.) Això poch à poquet, que te una son 
més senyora... Veyàm. Fresch com una rosa. (Te- 
ment que 's desperti.) Oh oh oh! el fillet de la ma- 
re. Ay, ay! Y del pare també. Oh oh oh... (La Mun- 
dà porta la verdura a taula, y al entomar sen d la 
llar fa caure un plat à terra trencantse.) Malviat- 
je la dona! 

MUXDA 

M' ha caygut: qué hi faré jo? (Lo nen rondina.) 
jox 

Pobret! Pobret! Es un plat, sents? es un plat. 
Pobret! Pobret! (Cantant molt malament.) La Ma- 
re de Deu— quan era xiqueta— anava à... (fas, en- 
rogallantse) à costura— à apendre de lletra. (Tus 
fort.) 

MUXDA 

Déixal: encara P espantas. 

JOX 

Jo espantar al meu fill? Jo? Però si dorm, pobret! 
(Alsantse.) Ni s' ha arribat à despertar ben be. Ves 
qui no 's desperta ab un plat que 's trenqui! Si no 
n' hi ha cap més com ell; oy Mundà? (La Mundà 
ja estava sentada à taula ab un colze d sobre y 
la mà d la galta. En Jon s" hi ha anat acostant.) 

MUXDA 

Qué deyas? 

]0N 

Que no hi ha cap nen com el nostre nen en tot el 
mon. (Ella 's posa. Ell riu llescant un pa comen- 
sal.) May dirías en qué pensava ara? 

MUXDA 

Cóm vols que ho sàpiga. 

JON 

En aquell dia que 'm vas ensenyar à fer la creu 
al pa. 

MUXDA 

Ah, si. 

jox 
Ves qui 'ns ho tenia de dir... (Cambiant d* idea.) 
No hi ha sal, noya. 

MUXDA 

Vols dir? 

jox 
Donchs que no ho trobas? 

MUXDA 

No n' hi hauré posat, potser. 

jox 

Sabs que... he trobat al Hipòlit d' una mena de 
manera... 

MUXDA 

Qué vols dir? 

JOX 

Cóm t' ho esplicaré jo? Qu' encara que sembla un 
bon home, jo diria que de per dintre no ho es gay- 
re. Que no menjas? 

MUXDA 

Es clar que menjo. Jo Y he trobat molt fayent ab 
nosaltres. 

jox 
Qué vols que t' hi digui? Quan li he contat que jo 
era tant felís ab tu, y tot allò del nen, fins m' ha 
semblat que se n' enreya. Y V home que se 'n riu 
d' aquestas cosas... mm... (Ella se rí ha emportat 
la plata d* una revolada y torna ab una altra de 
bacallà ab monjetas.) 

MUXDA 

Es que tu 't creus que tothom te d' estar per las 
tevas cabórias. (Ella ha dut lleixiu de la llar al 
cubell.) 

jox 
Cabórias! Ara aquesta 'n diu cabórias! Vina à so- 
par; vina. Cabórias la estimació al f illet! (Ella tor- 
na à taula.) Que no ho tornis à dir això, sents? 
(Llensant la forquilla sobre 7 plat.) Que no ho 
tornis à dir! 

MUXDA 

Bueno. 

jox, calmantse. 
De totas maneras, afigurat si me *n alegro de que 
li hagi passat aquella malícia que 'm tenia... 

MUXDA 

Y tu à n' ell, no n' hi tens gens? 

]OX 

Jo al Hipòlit? Qué n' hi haig de tenir, qué n' hi 
haig de tenir! Però que no menjas? 

MUXDA 

Déixam estar, Mare de Deu! Ab lo tràfech d' aques- 
ta bugadota m 1 ha passat la gana. 

jox 
Potser t' has soptat al veure V Hipòlit. 

MUXDA 

Jo al veure V Hipòlit? (Riu exagerat y 's posa 
de la plata nirviosament.) 

jox 
Es que jo m' he soptat al véuremel devant. Y di- 
gas: la tia deu estar que no cab à la pell? Es clar! 
(Ells y atura esperant que contesti la Mundà.) Qué 
tens, Mundà? 

MUXDA 

Ay! res. 

jox 
Tu wí enganyas. Tu tens alguna cosa. 

MUXDA 

No cansonejis, home: si no 'm trobés be V ho di- 

ría. (Ell se la mira fixo. Després mira cap al bres- 
sol v torna a mirar a n ella./ 

jos 
Potser si que "1 nen... (Corrent al bressol.) Ah, 
no, no: està fresch com una rosa. 

MUXDA 

Y es clar que ho està. (Mentrestant ella ràpida- 
ment li treu l plat de la taula.) 

jox, tornant al seu lloch. 
Hont es el meu plat? Si encara no estava llest jo! 

MUXDA 

No havías acabat? (Rihent.) Tens rahó; ja te '1 
porto. 

jox 
Cà; déixal estar; si 'n quedava una engruna! 

muxda, rihent. 
Quin cap jo! 

jox, també rihent. 
Potser si que perquè tu no tens gana no està be 
que jo 'n tinga. 

MUXDA 

Ne vols més? (Tot desant la plata.) 
jox 

No, dona, no; si me 'n he fet un tip! Es clar; com 
qu' he travallat de valent aquesta tarde! He deixat 
un camp com un pom de flors, que V has de venir à 
veure, noya. 

muxda, fent de cop la alegra. 
Sí que hi vindré; sí. (La Mundà treu 7 quinqué 
de la taula y V apaga.) 

TON 

Y que hi portarem al Joanet, perquè hi terreji. Se 
farà més fort que un bronzo. Batúa 'l minyones! 
Si 'n serà de fort: com son pare: ves qué 't dich. 

MUNDÀ 

Sabs lo que tens de fer? Endúrtelen al llit ab tu, 
perquè aquí hi agafarà fret. 

JON 

Donchs que no 'ns en hi anem tots? 

MUNDÀ 

Uy! Que 'n tinch per estona jo! Pel cap més baix 
serà mitja nit quan pujaré. 

TON 

Y faràs sempre foch, eh? 

MUNDÀ 

Es clar que n' haig de fer: ab aquesta .bufada del 
dimoni, que no sé pas d'hont surt tanta roba. Aquest 
xicot n' embruta més!... 

TON 

Millor; que n' embruti! Y mira, ja que faràs tant 
foch, tíngal ab tu qu' estarà més calentó. 

mundà, contrariada. 
Jo '1 duria à dalt. 

JON 

Es que si 't convé, jo 'm quedaré à ajudarte. 

mundà, fent la salamera. 
Cà, minyó, cà: al llit tu, al llit. Encara 'm farías 
nosa. (Fentli f estàs.) No vols tornar à punta de dia 
à la vinya, com avuy? 

JON 

Y si que hi tornaré. 

MUXDA 

Donchs el marit se 'n va à fer nonas, que demà hi 
ha matinas, y la pobra muller passarà la bugada, y 
al ferse dia cap à esbandiria y à esténdrela al sol. 
Que demà farà un sol! 

TON 

Mireu qu 1 es molt sabia la meva dona! Cóm ho 
coneixes que demà farà bon dia? 

mundà, ab veu enrogallada. 
Perquè '1 cor m 1 ho diu. 

JON 

Cà, no, cà! Escolta, escolta à la orella. Ets... una 
bruixa. Una bruixa! (Li va d fer un petó. Ella ab 
la mà li aparia la cara.) 

MUNDÀ 

Fuig d 1 aquí! Que no ho veus com vaig? Si ï en- 
mascararía! 

JON 

Si vuy f ugiré, si vuy . (Anantli al derrera rihent.) 
, mundà, rihent fingit. 

Mare de Deu de xicot! Déixam estar. 

JON 

Donchs te: enmascàram, enmascàram! 

MUNDÀ 

No t' acostis! (Rihent.) Que no f acostis! 

jon, rihent fort y franch. 
Si f agafaré! 

MUNDÀ 

Ah que no m' agafas! (Tirantli ella tapador as 
de llauna y 'Is molls pera que no se li acosti. De 
cop se sent un somiqueig del nen.) 

JON 

El nen! 

MUNDÀ 

Si que T es. 

[ON 

Se desperta. 
(Quedan parats cada hu allà hont era. No somi- 
queja més.) 

MUNDÀ 

Pts... 

JON 

Pts... (A la Mundà.) Dorm; dorm. 

MUNDÀ 

Si està adormit! 

JON 

Sí, sí, deixémlo; no fem soroll. Deixémlo. (Se "n 
va depuntelas cap dalt.) 

MUNDÀ 

Pts... (AJon que va pujant fins que ha desapa- 
regut.) Ay gracias à Deu! Que tantas cansons! 

ESCENA VI 

MUNDÀ. Després HIPÒLIT. La Mundà ve al mitj de la es- 
cena indecisa. Torna cap al peu de la escala y escolta; 
després diu. 



MUXDA 

Sí, sí, 's despulla. (Va poch d poch cap d la por- 
ta forana; quan hi es prop s' atura, allarga la 
mà per obrir y no ho fa. Se torna d aturar mirant 
enrera y escoltant. Després torna al peu de la es- 
cala y escolta altre cop. Pausa.) Va, va! Obro. 
(Torna d la porta forana y gira la clau, que ron- 
dina rústega.) Malehitsiga! (Torna al mitj y diu:) 
Eh: ja està. (S arronsa d' espatllas. Se queda 
mirant d la porta d y entrada. Pausa. S' obra poch 
d poch un tros de la porta; ella tus. Després la 
porta 5' acaba d' obrir, presentantse V Hipòlit 
que no avansa.) Sí; entra. (Ell ho fa y ajusta la 
porta quedantshi y preguntant ab un moviment de 
cap.) Sí, sí, vina. (Ell va al mitj.) No 't moguis 
d' aquí. (Ella va d tancar la porta, que grinyola 
altre cop, tussint ella fort perquè no "s senti.) 

hipólit, senyalant cap dalt. 
N' estàs segura? (Ella riu ab despreci per el 
fon.) 

MUNDÀ 

Cà! Ja dorm. S' adorm desseguida. 

HIPÒLIT 

Gracias à Deu qu' estem ben sols! 

MUNDÀ 

Sí, sí; jo y tu, sols. (Quedan parats mirantse; 
abaixan los ulls y tornan à mirarse somrihent ) 
Vina, vina aquí, y seu. 

HIPÒLIT 

Sí, sí, ah! (Respirant ab forsa.) Me pensava que 
no obrí as. (Se treu la gorra y la rebat sobre la 
taula. Ella, al veure qií ell no ho fa, li dona 
V exemple de seure.) 

MUNDÀ 

Tu aquí. Séu aquí! 

hipólit, tornant d agafar la gorra. 

Macatxo! Trobarte que V has casat ab un altre! 
(Asseyentse.j No m' hi puch fer jo en això. 

MUNDÀ 

No cridis. 

HIPÒLIT 

Quan era à presidi, veuràs... al capdevall m'hi 
vaig resignar. Quin remey 'm quevava? Però al véu- 
ret altra vegada, macatxo! això no 's pot aguantar! 
(Va d alsarse després de remóures per la ca- 
dira.) 

MUNDÀ 

Vaja, séu! 

iiipólit, no alsantse. 

Pensar que à dalt al teu llit hi ha un home que 
t' espera!... 

MUNDÀ 

Però jo soch aquí ab tú. 

HIPÒLIT 

Vaja. Mundà, vaja; que no has tingut vergonya; 
gens, gens de vergonya. 

MUXDA 

Dígamho tot, dígamho; no "m fa res que 'm mal- 
tractis. 

HIPÒLIT 

Sí: y que has sigut pitjor que una mala bèstia; 
perquè hi ha bestias que quan son d* un no volen 
ser de ningú més: y tu!... Si in haurías de fer fàs- 
tich. Y, mirat, t* hauria de reventar à cossas, y des- 
preciarte. (Se va a alsar.) 

MUNDÀ 

Estigas quiet aquí. 

HIPÒLIT 

Malviatje! (Mirant cap a la escala.) Y aquell es 
à dalt, tot satisfet, el fart! (Mirant cap d la escala 
y flcantse la ma al pit com sis' anés a treure una 
arma,) Y dormit com està! (Apart.) 

MUXDA 

No, no te 'n recordis d* ell ara. De mi; qu' es clar 
que podrías ferho de matarme à mi, perquè m' ho 
mereixo; ja ho sé. Però tu 'n tens la culpa de tot lo 
que ha passat. Per qué no 't casavas ab mi, Hipòlit, 
avans d 1 aquellas batussas, digas? 

HIPÒLIT 

Si 'ns haguéssim casat, V hauria trobat que ara 
d' aqueix mateix ó d* un altre serías el tracte. 

MUXDA 

No, no. Es perquè tu may m' havías estimat com 
jo V estimava; que 'm feyas viure patint com una 
condempnada. 

HIPÒLIT 

Patint! Diu que patint! Ves, ves. Y encara gosas 
à xerrar ara. 

muxda, enternintse. 

Y que t' havia d' esperar jo que sortissis de pre- 
sidi? Y veyàm, qui m' ho assegurava que després te 
casarías ab mi? Digas, home, digas. 

HIPÒLIT 

Casar! No més pensan en casarse! (Asseyentse 
sobre la taula.) 

MUXDA 

Y al presidi hi vas entrar per molts anys. Y des- 
prés, quan no hi havia remey ab aquest, prou m' he 
desesperat al veure que 't rebaixavan el temps y 
que anavas à tornar. 

HIPÒLIT 

Ara, ara plora. Quan fou mort... 

MUXDA 

Sí, sí; plorava rabiosa contra mi mateixa. (Acos- 
tantse a n y ell.) 

HIPÒLIT 

Malehida siguis! (Aixecant lo bras pera pegar li.) 

MUXDA 

Sí, sí, Hipòlit, sí; pégam, pégam. 

HIPÒLIT 

Y tot va venir perquè 't vaig pegar. Qui m' ho ha- 
via de dir à mi que un altre... Sinó que això s' ha 
d' acabar ab aquest home. (Mirant per tot.) Sents? 
sents? S' ha d' acabar. 

MUXDA 

Sí, sí; s" ha d' acabar. Que hauràs paüt. Hipòlit! 

HIPÒLIT 

Tu aquí fent la noya vergonyosa, (ella li tira "Is 
brassos al coll) y jo allí mort de ràbia, engabiat 
com una mala cosa, rosegantme *ls punys, pegant 
de cap contra Is ferros. 

MUNDÀ 

Jo "t vuy à tu; jo 't vuy à tu! A mi no *m fa res 
que "t diguin dolent y que ho siguis forsa y que 'm 
maltractis. 

hipólit, sempre assegut sobre la taula, apartantli 
Is brassos pera véurela millor. 
Y aqueix no 't pega may ni *t maltracta. Eh que 
no 't maltracta? Y tu per ell te posas ara més guar- 
nida que avans, y ets més hermosa que avans. 

MUXDA 

No, no, Hipólit. 

hipólit, abrassantla ab un bras. 
Que avans no 't pentinavas com ara. Ni tu érats 
tota aixís. Eh! Això no es meu: fora això; fora. (Re- 
bregantli Vs* cabells.) Que aixís me sembla que no 
has tornat tota. Jo 't vuy com f he tingut; escabe- 
llada, bruta, estripada per tot. Per mi; per mi tot 
sol, y tota, tota la Mundà, que aquí la tinch, per 
masegarla y espremeria fins à cruixirli 'Is ossos. 
(Lo nen plora, de cop fluix, y després més fort.) 

muxda. Abrassats. 
Sí, sí, com avans, y per sempre, per sempre! (Ell 
qu y està assegut sobre la taula, la te a n" ella en- 
tre sos genolls.) 

ESCENA VII 

MUNDÀ, HIPÒLIT y JON. Ells dos abrassats. En Jon 
comensa à. baixar la escala y encara no 'Is pot veure. 

jox, apart, 
S' haurà adormit y no sent al pobret nen. (Va 
baixant.) 

HIPÒLIT 

Mundà: m' has d 1 obehir, sents? 
muxda, resolta. 
Hipòlit: qué vols? (Lo nen plora més baix.) 

jox 
Oh! Deu! (Al véurels s y agafa al march de la 
porta per no caure.) Deu! Hont soch? 

HIPÒLIT 

Mira, Mundà, te de morir aquest home. (En Jon 
fa un moviment y 's conté.) 

MUXDA 

Sí. 

jox 
Ara. 

MUXDA 

Més cóm? 

jox 

Ah! (Ha fet soroll d terra y un gemech.) 

muxda, girantse y veyentlo. 
Oh! 

HIPÒLIT 

Ell! (La Mundà y V Hipòlit s y apartan un xich. 
Tots tres se queda n parats.) 

Ton, ab calma aparent. 
El nen qtf està plorant. (Va cap al bressol.) El 
pobre nen! 

(Lo nen casi no plora. En Jon bressa dret de cara 
als dos, sentíntseli ben marcadament la res- 
piració, com si s" ofegués. Això dura un ins- 
tant.) 

MUNDÀ 

Vésten! Fuig! (Concentrada.) 

HIPÒLIT 

Sí. (Corre cap d la porta. En Jon, que hi es més 
aprop, hi arriba primer. Lo nen fa no plora.) 

JON 

Ah, no. No 's passa. Aquí dintre. (V Hipòlit fa 
un moviment encara per anar ú obrir.) No! (Ar- 
rencant la clau.) Que tens de cumplir la teva pa- 
raula: matarme à mi. (Ella va d enrahonar.) Y tu 
ab ell, que us he sentit als dos. (Ells dos se miran. 
L Hipòlit s" arronsa d" espatllas.) Matarme à mi, 
sí, ara; que tu ho has dit, tu, ara. (Avansant cap ú 
rt ell ab lo cap ben alt.) Ira de Deu, ara! 

MUNDÀ 

Prenli la clau; escapat. 

jon, anant cap d la Mundà. 

Que me la vinga à pendre. Tú: pórtamel, que me 
la vinga à pendre. (Ella fuig esparver ada, pujant 
dos grahons. Ell la agafa al passar per las fal- 
dillas y ella fa un xiscle.) No hi aniràs à dalt. 
Aquí! 

mundà, esparverada. 
No, no! (Tement que la va d matar. 
hipólit, corrent d la porta. 
Aqueixa porta... (Fentla anar violentment.) No 
s' obra! 

jox 

Te; míratel, te. No 't defensa '1 cobart! Si ja 's te 
per mort! Si avans que jo Y espadassi, ja ell s' ho 
sent que fa pudot de bèstia morta. Y donchs qué 
fas tu? (A ella.) Veshi, malehida, veshi à ajudarlo. 
(Agafant d la Mundà y tirantla cap al Hipólit 
violentment.) 

MUNDÀ 

No, Jon! (V Hipólit fa un pas cap d n' ella y 
s' atura.) 

jon, al Hipólit. 

Y tu à morir ó à matarme à mi. Au, vina, qu' en- 
cara '1 llit el trobareu calent! 

HIPÒLIT 

Oh redeu! (Mirant per tot com si busqués una 
arma.) 

jon 
Qué? Que 't manca un' arma? (A Mundà.) Dóna- 
nhi una. Qué fas? Aquí n' hi ha. Te, te. Un ganibet. 
Dónali, te, dónali. (Empenyent d la Mundà contra 
la taula y tirant devant d' ella 'l ganibet del pa. 

MUXDA 

No, no. Aussili! déixam! (No ha pres lo ganibet.) 

jon, d Hipólit. 

Y tu? Apa tu, à agafarlo y à fer sang, à fer sangl 

11 

(Li dona una empenta fentlo mitj caure de ge- 
nolls à terra y de brassos en una cadira.) 

HIPÒLIT 

Reira!... (Mentres cau.) 

jox 
Me volia matar à mi, y ni s* aguanta! (V Hipòlit 
s" aixeca furiós.) 

HIPÒLIT 

Ja ho veuràs! 

MUXDA 

Donchs sí; te, Hipòlit. (Corre à agafar lo gani- 
bet de la taula.) 

HIPÒLIT 

No cal. Ja tinch la meva. (La Mundà deixa anar 
lo ganibet ab soroll sobre la taula, ü Hipòlit s' ha 
tret lo ganibet.) 

jox 
Ara 't conech, armat de presidari! 

HIPÒLIT 

Ara 'm coneixeràs. 

jox 

Donchs no 't serveix, pillet! (Agafant una eyna 
de pagès.) 

HIPÒLIT 

Ja ets mort! 

jox 
No; tú! (Donantli un cop al cap ab V eyna. Cau 
V Hipòlit.) 

MUXDA 

Aussili! 

JOX 

Ja estàs! Y ara, al Canyet! 

HIPÒLIT 

Soch mort! 

MUXDA 

Hipòlit! (Agenollantse vora d y ell.) 

JOX 

Y ja 'n tens prou. (Llensant V eyna.) Es teva: es 
teva la Mundà! (Ara queda mort V Hipòlit.) 

muxda, ab ràbia aljon. 
Jo me 1' estimava à n' ell! A tu nó. 

jox 
Donchs ab ell que t' enterrin y ab ell que 't pu- 
dreixis. 

MUXDA 

Hipòlit! Hipòlit! (Sempre a terra.) 

yox 
Jo ja tinch tot lo meu: tinch el meu fill! Anémsen 
d' aquí, fill meu! (Lo treu del bressol y s y embolica 
ell y noy ab lo tapabocas. 

muxda, sempre d terra. 
No; '1 fill no! 

jox 
Es meu! es meu tot sol! Y au d' aquí tu! (Perquè 
ella agenollada alsa 'Is brassos per agafarlo. Ab 
un cop de peu la tira sobre 7 mort.) Si vols fills, 
qu' ell te 'n fassi! 



